Baztango Oronotzen berrogeitaka urtetan maristen ikastetxe (internatu eta guzti) izan den etxetzarra hustu egin da.\nMaristek irakaskintzari utzi berri diote, eta harako ikastetxeko ugazaba den Urrutia Fundazioa berriro ere haretaz jabetu da.\nUrrutia Fundazio honek 49 urtetarako dohan eskaini dio harako ikastetxea Nafar Diputazioari, irakaskintzatarako erabil dezan baldintza bakarrarekin.\nDiputazioak ez omen du, oraindik, erabakirik hartu.\nOronotzeko Ikastetxeak zortziren bat ikasgela du, kapilla, fobaila eta basket zelaiak, bi pelotaleku (eskuz eta zestaz) eta internatu eta erlijio ordena bati dagozkion zerbitzu guztiak.\n- Zarauzko Salbatore Mitxelena ikastolako neska-mutil kantariek bizpahiru kaseta atera berri dute Manolito Urbieta maisuaren zuzendaritzapean.\nKaseton salmenta ikastolaren beraren alde omen da.\n- Zarauzko ikastola berberau hondartza alboko aparkaleku batez arduratu da, ikastolaren alde zenbait txanpon eskuratu asmoz.\nAutoko berrogei pezeta... denok pozik eta zarauztarrok areago.\nKostan ez dakitela gero negozioen berri...\n- ALMEN ikastolako Alberto Etxabe gaztetxoak 10.000,- ptako, sari bat irabazi berri du, UNICEF delakoak eratu duen Nazioarteko Pintura Lehiaketa batetan.\nZorionak gure zazpi urteko atxabaletarrari.\n- Datorren irailetik ekainaren arteko bederatzi hilabeteren buruan ikastaro berezi bat eratzeko da Oiñatin, Boise (USA) Unibertsitatearen ardura eta zuzendaritzapean.\nBataz beste 19-22 urte arteko hirurogeita hamarren bat gaztek parte hartuko du, Idaho, Nevada, Oregoi eta California estaduetatik etorriak.\nBeste zenbait gairen artean euskara eta Euskal Herriko historia aztertuko dute, bai eta Europako hainbat geografi, literatur, kultur eta politik gaiak ere.\n- Euskal aldizkarietan barrena denboraz ezertxo ere jakinarazi ez den arren, lerro hauk idazten gaudela eratzen ari da Azkoitiko Insausti Jauregian Oiñatiko III Uda Unibertsitari Ikastaroa.\nEz dugu dudatan jartzen ikastaro honen balioa, baina, horregatio, zabalkunderik egiteko biderik ez ote dago? Hirugarren urtea bait da!\nDuela hamabost egun orrialde beronetan eta Irakurlea Mintzo izeneko sailean, Bergaran bota den Ozaeta etxea aipatu ahal izan genuen, irakurle baten gutuna agertaraziz.\nOndorioz, bergarar batek baino gehiagok hots egin digu telefonoz guztiz harriturik.\nJakina, bergararrek badakite jakin (eta guk ere bai, erdi bergararrak garenez gero) haretaz mintzatzean Mazterreka kaleko Yarzar-Ozaeta deitu etxeaz ari ginela, eta ez Ozaeta jauregiaz.\nEsan gabe doa ere, guk garbi ez azaltzeagatik edo, erredazioan sortarazi zuten irudia ez zela Maztarreko kalekoarena, erreka barrenekoarena baizik.\n- Bestalde, astekari baten abiada ez da, ez, guk nahi genukeen hainakoa, eta Luis Pedro Peña Santiagori inork ez ziola erantzun esaten genuen arren, diogun, orain, uztailaren 5ean Bergarako alkateak berak erantzun ziola, eta, ondoren, Peña Santiagok berak berriro ere hilaren 20an.\nEz gara gu hemen inoren hauzitan hasiko, baina Bergarako alkate jaunaren iritziak irakurri ondoren, badirudi Yarza-Ozaeta etxea botatzeko erabili izan diren arrazoiekin Gipuzkoako beste edozenbat arte-monumentu ere erraz asko bota daitekeela katalogaturik den ala ez kontutan hartu gabe.\nBestelakoak izan dira Donostian eratu den Arkitektura Astearen ondorioak; baina, nonbait, horrelako konbenzio eta ihardunaldiak hotelak eta egunkariak betetzeko baino ez bide dira, eta ez erabaki edo irakasaldi batzuk praktikatan jartzeko.\nGure Gipuzkoa honetan lurrak duen prezioarekin eta, ez gara hasiko etxe zaharrak manteintzen... Arrazoia du, bai, Luis Peña Santiago adiskideak... Oremus.\nAbuztuaren 15ean bukatzeko da Zarauzko Euskalzaleak izeneko elkarteak Lizardi zenaren omenetan eratu duen saiakera sariaren azken epea.\nSariketa honen gaia Lizardiren idazlanen azterketa izan da, eta, sariak, berriz, bi, lehena 25.000,- ptakoa. eta bigarrena 15.000,-koa.\nSariak ematea abenduaren inguruan izanen da, Lizardiren beraren omenetan Zarautzen eratu nahi den Euskal Astearen barruan.\n- Egun berean ere, abuztuaren 15ean alegia, Xenpelar Sariaren azken epea beteko da.\nEuskaltzaindiaren ardurapean urtero eratzen den bertso-paper sariketa honetan, herri-literatura maila eta eskolaz eginiko bertso sailek parte hartu ahal izaten dute.\nHiru sari izanen dira (12.000,-, 8.000,- eta 5.000,- pezetakoak), eta sariak banatzea, berriz, datorren irailean, Donostiako euskal festetan barrena.\n- Irakurleak dakikeenez, Arrasateko Lan Kide Aurrezkiak eta Ataungo Guraso Elkarteak, euskal antropologi ikerketari buruzko sari bat sortarazi berri dute Jose Migel Barandiaran jaunaren omenetan.\nSari bakarra 100.000,- ptakoa izanen omen da.\nHalako saririk ez da sarri izaten euskal idazlehiaketen artean.\nErabaki berria dugu aurtengo Axular Idazlehiaketa, Nafarroako eskoletan barrena urtero eratu ohi dena.\nArraioz-ko Felisa Ugarte neskatila atera da irabazle Sorgin Kontu izeneko ipuin batez.\nMahaiko, Pedro Diez de Ulzurrun eta Aingeru Irigaray jaunak izan dira.\nHamabost egun barru ZERUKO ARGIA honetan argitara eman ahal izanen dugu sariturik atera den Sorgin Kontu hori.\nEskualdeen edo, hobeto (?) esan, rejioen arazoa gaurkotasunez jantzi zaigu berriro ere, Gipuzkoako kontseilulari den Marcelino Orexa Agirre jaunaren proposamendua dela eta.\nEz dugu Orexa Agirre jauna ezagutzen, baina bai bere zenbait senide eta adiskide.\nGogoan ditugu Turismoko Subsekretario izendatu zutenean egin zizkioten ohore eta gorantzak, gu geu nahiko motz mintzatu ginelarik.\nGeroztik, Marcelino Orexak bere burua hainbat lekutan erakutsi du, eta, gutienez, geldirik egoteko mutila ez dela ondotxo adiarazi digu.\nArretaz irakurri genituen Salamancan eratu ziren ihardunaldietan rejioari buruz esan zituen hitzak (Eskozia, Katalunya, Euskal Herri eta Europako beste hainbat herriren berezko nortasun eta berezitasunak adiaraziz...), eta horra orain, esan ondoren, egin duen lege proposamendua: .\nMakinatxo batek, bere adiskideengandik hasita, egundainoko txaskoa hartu du, segurutik, proposamendu horren berri jakitearekin batera, guk geuk, momentutxo batez geure donostiar hori hurbilago sentitu dugun arren.\nNoski, noski baino noskiago, ez da Orexa jaunaren eskaririk ontzat hartu, eta, behar bada, harritu ere ez da inor harritu kailurik ez bait zaigu aspalditxodanik falta.\nEdozein modutan, politena zera izan da, egunkariek arazo honetaz idatzi dutena, alegia.\nZeren, alde batetatik, Gipuzkoako kontseilulari trebe eta argia goratu nahi izan dute, bestetatik ezezkoa eman diotenei arrazoia eman beharrez.\nEz eta kukainetan ere horrelako malabarismorik... Zenbat zirko egin behar den gero, bizirik jarraitzeko!\nhiru liburu berri\nM. M. Zubiagak Zorion Bidea deitu liburuxka bat argitara eman berri du.\nEhun eta lau orrialde du eta azken hogeita bost urte honetan Euskal Herrian barrena, herriz herri egindako hainbat mixio ihardunaldiren zenbait esperientzia azaltzen da, Zorion Bideari dagozkion gogo-ihardunei atxikirik batik-bat.\nEuskara guztiz erraza darabil, giputz arrunta, Idazkeraz eta joskeraz zenbait bitxikeria guti badu ere.\n-LUR editorialak Maite Rungis-en Ekonomiako Lehen Pausoak deritzan alea argitara eman berri digu, Xabier Amurizak euskaratua.\nItzultzaileak berak hitzaurre gisa dioenez, liburu horretan azaltzen diren konzeptuak ekonomiako hastapenak eta lehen pausoak baino ez dira.\nEta, honetan datza, behar bada, M. Rungis-en meriturik nabarmenena, hau da, ekonomiako gairik funtsezkoenak hain argi eta ulergarri azaltzean, zientziazko zehaztasunik galdu gabe.\nEgileak ekonomia eta politikaren arteko zer ikusia kontutan hartzen du liburu honetan, kapitalismoaren izaera aztertu eta hainbat ondorio eta iritzi eskainiz.\nMaite Rungis-en obra osoa bost hitzaldik osatzen du.\nHala ere, LUR editorialak hiru baino ez ditu honako honetan eskaintzen, ondorenen baten jarraituko duenaren lehen parte bezala.\n- Iruiñeko Donandoni Gazteriak Gure txistu Soinuak deritzan liburuxka berri bat argitaratu du.\nHonako hau, duela zenbait hilabete multikopiaz atera zenaren kopia dugu, harako hura bizpahiru hilabetetan berehalaxe ahitu bait zen.\nHirurogeita hamabost txistu soinuk osatzen du liburu hau, TXISTULARI aldizkarian eta bestetan agertu izan diren ontxoen aukera eta bilduma eginez.\nBigarren liburu hau, lehen multikopiaz atera zena bezalaxe, Aita Hilario Olazaran zenaren ohore eta omenez argitara emana izan da.\nANAITASUNA hamabosterokoan irakurtzen ahal dugunez, Parisko Euskal Etxean hamaika euskaldun ikasle gaztek Euskaltzaindiko irakasle titulua lortzeko etsamina egin berri du.\nEtsamin-mahaiko, Alfontso Irigoien, Txomin Peillen eta Xabier Kintana jaun euskaltzainak izan dira.\nAlbistariak dioenez, ikasleok oso interesaturik omen daude Euskaltzaindiaren titulu hori lortzeko, frantses gobernuak, hain zuzen ere, Frantziako Unibertsitateetan euskara irakasteko eskatu egiten baitie.\nBeraz, antza denez, bada oraindik Euskaltzaindiari zor zaion nortasun eta ofizialtasuna ematen dionik.\n- Donostiako La Voz de España egunkarian irakurri ahal izan dugunez, Suezian ez omen da aurrerantzean nuklear zentralik eraikitzeko baimenik emanen, ez, behintzat, beren arrixkuak zehatz-mehatz aztertzen ez diren artean.\n- Donostiako liburutegietan egin den azterketa batez, Martin Ugalderen Hablando con los Vascos eta Síntesis de Historia del País Vasco deitu liburuak omen dira gazteriaren artean gehien saltzen direnetarikoak.\n- Donostiako sei liburutegik zenbait anonimo jaso du, liburu ezkerkoi eta galgarriak agertarazten dituelako.\n- Ia bi hilabete dira Euskaltzaindiak bere bilera gogoangarria Kukullako Donemiliagan ospatu zuela eta, oraindik ez bide da haren oihartzunik amaitu.\nOraindik orain Logroñoko berri-emaileak Donostiako Unidad arratsalderokoan esan digunez, euskara Donemiliagan sortu omen zen.\nLogroñon ez bide dute Bizkaiko astekaririk irakurtzen.\nHa zelako abantaila... Optalidoitan gastatu beharrik ez!


Gaur 18:00etan Euskaltzaleen Topaketa Müllerenean!\nPosted on 2019/01/25 by berbaizu\nDeustualadeko euskaltzaleok elkarren berri eta elkar ezagutzeko aukera paregabea izango dugu ostiralean!\nBihar Deustualdeko euskaltzaleok Müllerenean batuko gara!\nPosted on 2019/01/24 by berbaizu\nGaur 20:00etan Inazio Mujika Iraola Irakurleen Txokoan\nPosted on 2019/01/23 by berbaizu\nGaur zortzi Euskaraldiako bilera irekia Müllerenean!\nPosted on 2019/01/22 by berbaizu\nBihar 20:00etan Inazio Mujika Iraola Irakurleen Txokoan!\nDatorren ostiralean Deustualdeko Euskaltzaleen Topaketa Müllerenean!\nPosted on 2019/01/18 by berbaizu\nDatorren ostiralean Deustualdeko Euskaltzaleen Topaketa izango da Müllerenean. Bertan, euskararen inguruko proiektuak aurkeztu eta euskaltzaleok elkar ezagutzeko aukera izango dugu.\nErdu gurekin euskaraz bizitzera!


ANDAMIO MUNTATZAILEA (20-2163)\nEskaintzaren deskribapena: Lezon kokatua dagoen enpresa baterako. Lanak: andamio tubular, motorizatu eta montakargen muntaia. Aldi baterako lan kontratua. Lanaldi osoa, 7:30-13:00 eta 14:30-17:30. Soldata hitzarmenaren araberakoa ( metal merkataritza).\nBaldintzak: Ezinbestekoa: Gidatzeko baimena eta ibilgailua edukitzea. Lan esperientzia antzeko postuetan. Inguruan bizitzea.Baloragarria: C1 karneta.


Interneteko publizitate inbertsioek aurre hartu die aldizkari eta irratiei Espainian Sustatu.eus - Teknofiloen albistegia\nInterneteko publizitate inbertsioek aurre hartu die aldizkari eta irratiei Espainian\n2010-04-15 : 12:04\nPublizitate inbertsioen nondik norakoak azaltzen dituen Infoadex txostenaren arabera, 2009an inbertsio handiagoa egin dute iragarleek Interneten, aldizkarietan eta irratietan baino. Publizitate inbertsioei dagokienez, hirugarren medio konbentzional indartsuena da orain Internet, telebistaren eta egunkarien ondoren.\nArgazkiak.org | Publizitate inbertsioak 2009an © cc-by-sa: sustatu\nGoiko grafikan ikusten denez 4,5 puntuko aldea dago Interneten eta aldizkarietan egindako inbertsioen artean, eta 2 puntu Internet eta irratiaren artean. 2010eko txostenetik hartutako datuak dira. Iazko Infoadex txostenaren arabera, 2008ko datuak ematen zituena, Interneten eta aldizkarietan inbertsio beretsuak egiten ziren, eta irratiak aurre hartzen zion Interneti oraindik ere. Hemen horren grafika, konparazioa egiteko:\nArgazkiak.org | Publizitate inbertsioak 2008an © cc-by-sa: sustatu\nUrtero publizitate inbertsioen nondik norakoak ezagutzeko ikerketa eskeintzen du Infoadexek. Espainiako datuen txosten bat argitaratzen du urtero, eta kontsultagarri daude pdf formatuan 1995etik hona. Hara, duela 10 urtekoa :\nArgazkiak.org | Publizitate inbertsioak 1999an © cc-by-sa: sustatu\nIkusiko duzue Internet ez dela ageri ere egiten. Garai hartan Internet ez zen medio konbentzionalen artean katalogatzen. Hemen ikusten da medio ez konbentzionalen artean izan zuen indarra 2000. urteko txostenean:\nInternet, igo den medio bakarra\nIrratiari eta aldizkariei aurre hartu diela eraman dugu izenburura, baina beste hau ere izan zitekeen albiste: krisi garaian medio guztietan publizitate inbertsioak jeitsi diren bitartean, Interneten gora egin dute inbertsioek. Bigarren urtez jarraian gertatu da hau: inbertsioetan hazkunde positiboa izan duen medio bakarra izan da Internet 2009an.\nInterneteko publizitate inbertsioa 610 milioi eurokoa izan zen 2008an, eta %7,2ko igoera izan du iaz; 654 milioi euroko inbertsioa hain zuzen ere. Beste medio guztiek hazkunde negatiboa izan dute:\nAldizkariek % 34,9\nIgoera txikia izan du Internetek, %7koa, 2004tik hona urtero igoera askoz handiagoak izan ondoren. Baina gainontzeko medio konbentzionalek 16 eta 34 puntu artean galdu dituzten urte berean hazkunde positiboa izan duen medio bakarra izan da Internet.


Berrikuntza | Roca\nRocaren premisa batek gure uste osoa adierazten du: teknologia arloko berrikuntza funtsezko osagarria da mailaz mailako garapena eta edozein jardueratako etengabeko hobekuntza lortzeko. Hori dela-eta, filial guztietan eta ekoizpen-prozesu osoan zehar teknologia aurreratuena erabiltzen dugu.\nRocak berrikuntzaren aldeko apustua egin du, sormenetik eta produktuaren diseinutik hasita eta ekoizpenera, logistikara nahiz banaketara iritsi arte. Teknologiaren bikaintasuna lantegi guztietara hedatzen dugu, mundu osoan, horrela sinergiak sortu eta ekoizpen-prozesu osoan zehar gorengo kalitatea bermatzeko. Lantegi guztietan izandako esperientzietatik abiatuta, gure produktu berrien garapen- eta ekoizpen-prozesu integrala hobetzen jarraitzeko lan egiten du Teknologia Sailak, teknologia- eta industria-gaitasunari dagokienez lehenak izan gaitezen.\nRocaren etengabeko teknologia-berrikuntzaren helburu bakarra hauxe da: bezeroei zerbitzurik hoberena ematea. I+G+b sailean, gizartearen beharrak eta gustuak aztertzen dira, produktuak merkatuko baldintza berrietara moldatzeko. Moldatze-prozesu hori ez da soilik modernotasun-printzipioen eta printzipio estetikoen arabera gauzatzen; pertsonen bizi-kalitatea hobetzeko nahietik jaiotzen da.


Ojangurenek eta Zendoiak irabazi dute Getaria-Zarautz Itsas Zeharkaldia - Urola Kostako Hitza : Urola Kostako Hitza\nGaur 12:00etan Getariako portuan eman diote hasiera 46. Getaria Zarautz Itsas Zeharkaldiari. 1925 igerilarik parte hartu dute lehian, eta bost txandatan banatuta atera dira irteera puntutik. Lehen postua lortzeko lehian norgehiagoka estua jokatu dute gizonezkoen mailan, lehen hiru igerilariak pare-parean iritsi baitira Zarauzko hondartzara. Azkenenean Alex Ojanguren donostiarra izan da azkarrena 00:33:36 denbora eginda, zazpi segundu gehiago behar izan ditu Ander Arruabarrena hendaiarrak helmugara iristeko, eta gertu izan dute Luis Goñi hernaniarra. Zarauztarren artean Orion bizi den Unai Zabala igerilari eta triatleta gaztea izan da azkarrena 00:35:43 denbora eginda. Inaxio Illarramendik 00:37:15 denbora behar izan du ibilbidea osatzeko, eta gizonezkoen mailan hirugarren zarauztarra Asier Etxabe izan da. Emakumeei dagokionean Amaia Zendoia donostiarrak irabazi du zeharkaldia ibilbidea 00:35:54 denboran osatuta. Bigarrena Maialen Saez (00:36:43) izan da eta hiruharrena Ione Vilar (00:36:50). Zarauztarren artean Nora Zabala izan da azkarrena 00:41:25 denboran helmugaratuta. Bigarren iritsi da Leire Marauri (00:41:45) eta hirugarrena izan da Edurne Bombin (00:42:03). Argazki gehiago Zarauzko Hitzan


Baduzu: Kontsumitzaile euskaldunen kluba\n21 apirila, 2017 Internet, Internet 205\nEuskara balio erantsia izan daiteke saltoki, komertzio eta enpresa askorentzat. Bai behintzat euskaraz bizi eta erosi nahi duten herritar euskaldunen artean. Helburu horrekin sortu da Baduzu.eus, euskal kontsumitzaileen kluba. Euskaraz salerosten duten komertzioen gida bat da, eta kontsumitzaileek beraien iritzia emateko aukera dute bertan.\nKontseilua, Behatokia eta Bai Euskarari ziurtagiria daude egitasmo horren atzean. Hizkuntzaren normalizazioa laguntzeaz gain, alor sozio-ekonomikoan eragitea du helburu tresna berriak. Euskaraz erosi nahi duten kontsumitzaileak beraien gaiak euskaraz saltzen dituzten komertzioekin harremanetan jartzen ditu, komunitate bat sortuz. Dagoeneko 4.000 establezimendu daude, eta mapa batean ikus daitezke.\n« 233. zenbakia [pdf]\n«Asebetetze handia da egindako lanarekin gustura gelditzea» »


Manu Muniategiandikoetxearen obrak, Donostiako Altxerri galerian - Bergara - Goiena.eus\nManu Muniategiandikoetxearen obrak, Donostiako Altxerri galerian\nJosu Bilbao 2015-06-12 09:36\nManu Muniategiandikoetxea bere esferetako batekin.\nBergarako margolari eta eskultorearen hogei bat lan ikusgai egongo dira Donostiako Altxerri galerian, gaurtik aurrera. Erakusketa hiru hilabete inguru egongo da ikusgai, irailaren bukaera arte.\nBisitariek Manu Muniategiandikoetxearen 20 bat lan inguru ikusi eta ezagutu ahalko ditu. Erakusketaren ildo nagusia bergararrak dituen esferak izango dira. Hain zuzen ere, 3x3 metroko bi esfera erraldoi egongo dira ikusgai.\nDonostian zortzi urte baino gehiago daramatza Bergarako artistak bere obra erakutsi barik. Normalean, Madrileko ‘Espacio Minimo’ izeneko galerian erakusten ditu bere obrak. Bere lanak Gipuzkoan erakustea berezia dela onartu du Manu Muniategiandikoetxeak: “Ez da erraza izaten etxean erakusketa egitea. Kanpoan egitea errazagoa izaten da, Madrilen, Galizian edo Valentzian.”\nErakusketaren izena 'Nator, noa, doa da' da, eta bisitariek bergararraren azkeneko obrak ikusi ahal izango dituzte: “Lan txikiak eta handiak daude, 20 gutxi gorabehera. Aretoa nolako den jakinda, moldatu egin gara bertara”.\nIaz, Jesus Mari Lazkanoren erakusketa izan zen Altxerri galerian, eta aurten, Bergarako beste artistaren lanak ikusteko aukera egongo da.


Beti Aurrera : Bidasoko Hitza\nAitak, Juan Mari, bere bihotzeko lagun mina deitu nahi du eta hala egin dugu. Begoña, haren bikote eta bide lagunak erantzun du. Berehala pasa dio, ordea, adiskidea.\n«Baai?», «…Luis Mari… esto Juan Mari,… e… Xanti naiz, zer moduz?»;«Oondo, eta hi?»; «Ondo, bai, … ni ere bai ondo». Elkarrekin hitz egin nahi dute, baina ezin dute aurrera egin elkarrizketan. Haria ez da eten, ordea. Igartzen da pozik daudela. Telefonoaren beste aldean, txikitako laguna baitu bakoitzak. Biak daude eri. Diagnostiko ezberdina dute, baina biek dituzte mintzatzeko zailtasunak. Igarri dut biek sufritzen dutela bestearengatik. Pena hartzen dutela horrela, hitzik gabe, daudelako. Lagunaren kasuan ez dakit, baina nire aitarenak ez du atzera bueltarik. Eta ez da alzheimerra. Burmuina kaltetua du eta besteak beste, zer esan nahi duen oso argi badu ere, sarri ez du hitz egokia topatzen. Altzan irudikatu ditut biak, frontoian eserita, elkarri begira. Irri eginez.\nSeguru nago, elkar entzun orduko haurtzarora joaten zaiela burua, eta beren sentimendu zein oroitzapenak hegan hasten direla. Aitaren begiradak salatu dit une batez aske sentitu dela, libre.\nHatsa hartzen ari dira biak. Edonorentzat deserosoa izango litzatekeen isilune luzea, elkarrekin egoteko modua bilakatu baita haientzat. Bai, isilik daude baina ez mutu. Arnasaren bidez bizi direla aldarrikatzen ari dira.\nBizitza erdigunean jarri behar dela esaten ari gara azken urteetan. Esatea ederra bezain erraza da. M8an, greba egin zuen gure amak. Goizeko manifestaldian ere parte hartu zuen. Etxera joan zen, ordea, bazkaltzera. Aitarengana. Arratsaldea ere harekin pasa zuen. Eta horrela dabil, azken bi urteetan bereziki.\nBizitza erdigunean jartzea erronka handi bat da berarentzako. Errudun sentitu gabe, bere buruaz kezkatzea, ongi pasatzea, irri egitea zaila egiten zaio. Nahikoa dela esan diogu, ordea. Eta kanpora joan da lagun batekin egun batzuetarako. Hala, lau egunetarako amaren bizitza erdigunean jarri dugu familian.\nMaitasuna adierazten oso txarra izan da beti gure aita. Ez daki elkarrizketa nola eten Juan Mari bere lagunarekin. «Bueno… Juan Mari… esto musu bat, besarkada bat, bai… bai… berdin… Aio!».\n«Zer aita?», galdetu diot.\n«Ba hori, gaixoa. Ezin du hitz egin», erantzun dit. «Zuk bezala, aita», ihardetsi diot. «Bai, baina beti aurrera. Bazkalduko dugu?».


1999en ahoskatzea: nola ahoskatu 1999 Ingelesa, Frantsesa, Mandarinera, Hebreera, Bulgariera, Nederlandera, Tatarera, Italiera, Espainiera, Txekiera, Esperanto, Japoniera, Turkiera, Hungariera, Eslovakiera, Alemana, Suedieran\nNola ahoskatu 1999\n1999en ahoskatzea hemen Ingelesa [en]\n1999n ahoskera Ahoskatu duenak: liamglen (Erresuma Batua, Gizonezkoa)\n1999n ahoskera Ahoskatu duenak: geotadams (Estatu Batuak, Gizonezkoa)\n1999n ahoskera Ahoskatu duenak: Arn_Wendt (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Ingelesan\nPartekatu 1999-ren ahoskera Ingelesan:\n1999en ahoskatzea hemen Frantsesa [fr]\n1999n ahoskera Ahoskatu duenak: gwen_bzh (Frantzia, Gizonezkoa)\n1999n ahoskera Ahoskatu duenak: FrenchMaleVoice (Frantzia, Gizonezkoa)\n1999n ahoskera Ahoskatu duenak: FRanti01 (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Frantsesan\nPartekatu 1999-ren ahoskera Frantsesan:\n1999en ahoskatzea hemen Mandarinera [zh]\n1999n ahoskera Ahoskatu duenak: cha236 (Txina, Gizonezkoa)\n1999n ahoskera Ahoskatu duenak: Sawaka (Txina, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Mandarineran\nPartekatu 1999-ren ahoskera Mandarineran:\n1999en ahoskatzea hemen Hebreera [he]\n1999n ahoskera Ahoskatu duenak: dizinteria (Israel, Gizonezkoa)\n1999n ahoskera Ahoskatu duenak: slavlav (Israel, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Hebreeran\nPartekatu 1999-ren ahoskera Hebreeran:\n1999en ahoskatzea hemen Bulgariera [bg]\n1999n ahoskera Ahoskatu duenak: alexmatteotv (Bulgaria, Gizonezkoa)\n1999n ahoskera Ahoskatu duenak: i100 (Bulgaria, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Bulgarieran\nPartekatu 1999-ren ahoskera Bulgarieran:\n1999en ahoskatzea hemen Nederlandera [nl]\n1999n ahoskera Ahoskatu duenak: hertogh (Herbehereak, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Nederlanderan\nPartekatu 1999-ren ahoskera Nederlanderan:\n1999en ahoskatzea hemen Tatarera [tt]\n1999n ahoskera Ahoskatu duenak: AqQoyriq (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Tatareran\nPartekatu 1999-ren ahoskera Tatareran:\n1999en ahoskatzea hemen Italiera [it]\n1999n ahoskera Ahoskatu duenak: Lilianuccia (Italia, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Italieran\nPartekatu 1999-ren ahoskera Italieran:\n1999en ahoskatzea hemen Espainiera [es]\n1999n ahoskera Ahoskatu duenak: 8330 (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Espainieran\nPartekatu 1999-ren ahoskera Espainieran:\n1999en ahoskatzea hemen Txekiera [cs]\n1999n ahoskera Ahoskatu duenak: Nykki (Txekia, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Txekieran\nPartekatu 1999-ren ahoskera Txekieran:\n1999en ahoskatzea hemen Esperanto [eo]\n1999n ahoskera Ahoskatu duenak: crispycraker (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Esperanton\nPartekatu 1999-ren ahoskera Esperanton:\n1999en ahoskatzea hemen Japoniera [ja]\n1999n ahoskera Ahoskatu duenak: strawberrybrown (Japonia, Emakumezkoa)\n1999n ahoskera Ahoskatu duenak: usako_usagiclub (Japonia, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Japonieran\nPartekatu 1999-ren ahoskera Japonieran:\n1999en ahoskatzea hemen Turkiera [tr]\n1999n ahoskera Ahoskatu duenak: furkeen (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Turkieran\nPartekatu 1999-ren ahoskera Turkieran:\n1999en ahoskatzea hemen Hungariera [hu]\n1999n ahoskera Ahoskatu duenak: lszy (Hungaria, Emakumezkoa)\n1999n ahoskera Ahoskatu duenak: AttilaKupi (Finlandia, Gizonezkoa)\nHobetu dezakezu? Zure ahoskatzea desberdina da? Ahoskatu 1999 Hungarieran\nPartekatu 1999-ren ahoskera Hungarieran:\n1999en ahoskatzea hemen Eslovakiera [sk]\n1999n ahoskera Ahoskatu duenak: slovakia (Eslovakia, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Eslovakieran\nPartekatu 1999-ren ahoskera Eslovakieran:\n1999en ahoskatzea hemen Alemana [de]\n1999n ahoskera Ahoskatu duenak: nachtmahr (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Alemanan\nPartekatu 1999-ren ahoskera Alemanan:\n1999en ahoskatzea hemen Suediera [sv]\n1999n ahoskera Ahoskatu duenak: cordelia (Suedia, Emakumezkoa)\nHobetu dezakezu? Zure ahoskatzea desberdina da? Ahoskatu 1999 Suedieran\nPartekatu 1999-ren ahoskera Suedieran:\nEskatu ahoskera berri bat Ahoskatzea hemen: Alemana Bulgariera Eslovakiera Espainiera Esperanto Frantsesa Hebreera Hungariera Ingelesa Italiera Japoniera Mandarinera Nederlandera Suediera Tatarera Turkiera Txekiera


'Lekeitioak' - Kulturklik\nArgazkiaren egilea: Caroline de Otero (www.carolinedeotero.com)\nSorkuntza berri honen bidez, Mikel Laboa musikari eta kantariaren Lekeitioak pieza esperimentaletara gerturatu nahi izan du Mizel Theretek.\nAspalditik entzuten ditu pieza horiek, eta aldiro-aldiro hunkitzen da oihuaren indar eta presentziarekin. Modu batera eta bestera modulatutako oihuak, onomatopeia gisako soinu materien bidez; hitz ulergaitzak, asmatutako hizkuntza batekoak diruditenak, letaniak, melodia ez konbentzionalak, erritmo aldaketak eta, batez ere, disonantziak. Laboaren ahotsa berezia eta gozoa da, magikoa, hunkigarria... eta betiere harrituta uzten gaituzten erregistroetara gerturatzen dena.\nLekeitioak serieko bederatzi piezen artean, 5 hauek aukeratu ditu, muturreko soiltasun musikalagatik, bere dantza estiloarekin oso ondo doazelako. Mizel Theret konbentzituta dago dantza baliabideak ekonomizatu beharra dagoela, bide hain berezi horretatik jarraitzeko. Mugimendua bere barrenean aurkitu nahi du, ez periferian.\nEta, horrela izanik, eremu huts bateko aurrez aurreko dispositibo batean, dantzaren mugetan kokatutako "bakarkako" bat egin nahi du, musikarekin eta Laboaren kantu sendoarekin elkarrizketa libre batean. Antonin Artauden sinadura izan dezakeen pieza bat, bereziki oihu eta keinu hain bereziz betetako eszena bat egin nahiagatik.\nKoreografia eta interpretazioa: Mizel Théret\nMusikak: Mikel Laboaren Lekeitioak\nArgiztapena: Frédéric Béars\nBegirada konplizea: Johanna Etcheverry\nArgazkiak: Claude Rey, Caroline de Otero\nEkoizpena: Association Traversée\nEgileak Mizel Theret


Presentado el nuevo curso experto “La maestra y el maestro en la innovación de Educación Infantil” Aurkeztu dute “Irakaslea Haur Hezkuntzako Berrikuntzan” Aditu Titulu berria - Berriak - Mondragon Unibertsitatea\nAurkeztu dute “Irakaslea Haur Hezkuntzako Berrikuntzan” Aditu Titulu berria\nHumanitate eta Hezkuntza Zientzien Fakultateak eskainiko du bereziki Haur Hezkuntzako irakasleei zuzenduta dagoen ikastaroa.\nHumanitate eta Hezkuntza Zientzien Fakultateak ikastaro berri bat eskainiko du 2018-2019 ikasturtean: Irakaslea Haur Hezkuntzako Berrikuntzan” Aditu Titulua. Ikastaro hau zuzenduta dago, bereziki, lanean ari diren Haur Hezkuntzako Graduatu, Diplomatu eta Goi Teknikariei zuzenduta dago. Gainera, aditu titulua interesgarria da bere lan eremuan berrikuntza prozesuan murgilduta edo murgiltzear dauden profesionalentzat.\nIkastaroak hiru eremutan eragingo ditu:


Gosea . El Correo\nBizitzan zehar, geure itxura eta pertsonalitatea ez ezik, hiztegi pertsonala ere aldatzen doa\nBizitzan zehar, geure itxura eta pertsonalitatea ez ezik, hiztegi pertsonala ere aldatzen doa. Haurtzaroan, zenbait hitz nagusitzen dira geure ezpainetan: 'jolasa', 'txangoa' edo 'beldurra', besteak beste. Nerabetasunean, 'maitasuna', 'azterketa' edo 'ametsa' terminoak garrantzitsu bihurtzen dira. Heldutasunean, 'hipoteka', 'erantzukizuna' edo 'ongizatea' hitzek euren tokia aldarrikatzen dute. 'Analisi', 'pentsioa' edo 'ortua' berbek zahartzaroarekin errimatzen dute.Denboraren poderioz, hitz batzuen esanahiak ere aldatuz doaz. Batzuek garai batean baino arruntagoak dirudite; 'gaixotasuna', esaterako. Eta beste batzuk ikaragarriagoak egiten dira urteak pasatzen diren heinean; azken multzo horretan, 'gosea' elea azpimarratu nahi dut. Txikitan, gosea zen urtebetetzeetako tarta probatzeko premia laburra. Institutuan, eguerdiko txirrina entzun baino lehen sentitzen nuen deserosotasuna. Unibertsitateko garaian, lo gelditzen baldin banintzen goizetan, ozta-ozta iristen nintzen autobus geltokira, eta, horren ondorioz, ez nuen ezta kafetxorik hartzeko paradarik ere Leioara iritsi arte. Baina gosea, benetako gosea, beste hainbat herritan kokatzen nuen nik beti. Arazo arrotza zen gosea geuretzat. Kezkagarria oso, baina arrotza.Egun, gosea gizartean zabaldu da. 314.000 haurrek ez dute bermatuta Espainian jan beharko luketen haragi, arrain edo fruta kopurua. Euskal Autonomi Erkidegoan, nahiz eta egoera hobea izan, zenbait GKEk eta erankundek eskatu dute eskolako jantokiak udan irekita uztea, 57.000 haur pobrezia arriskuan baitaude.Zaila egiten zait ulertzea nola ailegatu garen hona. Martín Caparrós idazle eta kazetariak argitaratutako El Hambre izeneko liburua irakurriko dut udan, gauzak hobeto ulertzeko. Momentuz, Karlos Linazasororen azken liburuko esaldi ironiko baina esanguratsu bat etorri zait burura: «Balioen krisia izugarria da, inoiz ez bezalakoa ere esango nuke. Burtsara begiratu besterik ez dago». Begi-bistakoa da bestelako hainbat interesi begiratzen geunden bitartean goseak gure hiztegi guztiak hozka egin dituela.TEMAS\n❮ ❯ Itzalak\n«Emakume gehiago jarri beharko lituzkete erantzunkizun handiko lanetan»\nZeintzuk dira aukerarik merkeenak Aste Santuko oporretarako?\nEuskarazko 24 ikastaro eskainiko dituzte EHUko uda ikastaroetan


Herritarren Arretarako Zerbitzua arratsaldez ere irekita, gaurtik aurrera - Laudio - Aiaraldea.eus\nHerritarren Arretarako Zerbitzua arratsaldez ere irekita, gaurtik aurrera\nErredakzioa 2019-01-07 07:00\nAltzariak eta seinalizazioa ere aldatuko dituzte. / Aiaraldea.eus\nAstelehen eta ostegunetan 8:00etatik 19:00etara egongo da irekita eta gainontzeko egunetan 8:00etatik 14:30etara arte.\nGaur irekiko dute Herritarren Arretarako Zerbitzua (HAZ) arratsaldez lehenbiziko aldiz. Hemendik aurrera astelehen eta ostegun guztietan egongo da goizeko zortzietatik arratsaldeko zazpietara arte irekita, ordutegi jarraituarekin.\nGainontzeko egunetan, aldiz, orain arteko ordutegia mantenduko da, 8:00etatik 14:30era. “Hala ere, Aste Santuan, uztailean, abuztuan eta Gabonetako oporretan goizeko ordutegia mantenduko da soilik”, azaldu du Amets Meatza zinegotziak.\nMeatzak jakinarazi duenez, hainbat berrikuntza egingo dituzte HAZean. “Seinalizazioa eta altzariak aldatuko ditugu otsaileko bigarren hamabostaldian".


Lautadako berbalagunak: 2013/01\nSialuk hartz arre txikia dugu eta goitik behera marroia da. Ipar hegoan bizi da bere ama Nannuralukekin, guztiz zuria den duen hartz errearekin.\nSialuk berari buruz dena jakin nahi du. Horretarako, jaio zen basora bidaiatzen du. Bertan, iraganaren berri izango du, bere jatorriaren berri. Bere benetako amaren istorioa ezagutuko du, hartz errearena. Lagun berriak egingo ditu eta bere buruaz jabetuko da.\nEgilea: Creación Colectiva\nAntzezleak: Nerea Ariznabarreta, Anduriña, Paula Alfieri\n"Lekukoaren bila" ginkana, KORRIKA 18\nKORRIKA 18k "Lekukoaren bila ginkana" antolatu du.\nParte hartzeko gehienez 8 laguneko taldea osatu eta AEKko euskaltegiren batean izena eman behar duzue. Askotariko probak izango dira ginkanan eta talde irabazleak bidaia zoragarri bat disfrutatuko du.\nIzena emateko azken eguna: URTARRILAK 28\nKorrikak eta AEK-k hilaren 26an, txotx erraldoia antolatu dute Usurbilen\n* EHNE Bizkaiak jarriko ditu bazkarirako produktuak.\nKorrikak eta AEK-k hilaren 26an, txotx erraldoia a...


Estreinaldiak: Apirilak 1 –\n2021eko Donostia Zinemaldiaren New Directors saioan lehiatu zen filma, 69. Edizioaren baitan. Irakurri hemen Txomin Lasa Manterola kritikariak orduan jasotakoak.\nSantiago emozionalki hautsitako gizona da, ardatzik topatu ezinik, erabat noraezean dabil bere bizitza pertsonalean. Laila alaba nerabearekin batera, uda kaotikoa igaroko du Argentinan eta Brasilen, esperientzia horrek bien arteko harremanean eta, oro har, bizitzan, inflexio-puntua suposatuko duela jakin gabe.\nMichael Morbius doktorea (Jared Leto) odolean gaixotasun bitxi bat duen biokimikaria da. Bere gaixotasunari erantzun bat eman eta sendabidea aurkitzen saiatzen denean, ordea, banpirismo moduko batekin kutsatuko da.\nSendabidearen ondoren, Michael inoiz baino biziago sentitzen da, eta hainbat dohain eskuratuko ditu, hala nola, indarra eta abiadura, odola kontsumitzeko premia jasanezinaz gain. Tragikoki antiheroi inperfektu bilakatuta, Morbius doktoreak biziraupenerako azken aukera bat izango du.\nGreen Hillsen finkatu ondoren, Sonic protagonistak lehentasun bihurtuko du benetako super heroia izateko dohainak badituela erakustea. Robotniken itzulerarekin helduko zaio horretarako akera, Knucklesekin batera, zibilizazioak suntsitzeko boterea duen esmeralda baten bila itzuli baita gaizkilea.\nEstreinaldiak, www.zinea.eus, zinema


Lege oharra - Rigpe Dorje Donostia\nRIGPE DORJE DONOSTIA | Txurruka Kalea 2, 5F · 20004 Donostia-San Sebastián, Gipuzkoa, Espainia\nWebgune honen helburua da Rigpe Dorje Donostia Elkarteak eskaintzen dituen zerbitzuen berri ematea, baita erabiltzaileari gure zerbitzuei buruzko informazioa eskatu eta kontsultak egiteko modua ematea ere.\nDagokionean, www.rigpedorjesansebastian.org-en estekek (linkek) hainbat webgunetara eraman zaitzakete; aldiz, Rigpe Dorje Donostia Elkarteak ez du batere erantzukizunik hartzen horien gain, horien batere kontrolik ez daukalako eta, beraz, erabiltzailearen erantzukizun osoa izango da eduki horietara sartzea, webguneotan dituzten erabilera-baldintzen arabera.\nRigpe Dorje Donostia Elkarteak ez du bermatzen webgune honetan dagoen informazioa zehatza dela. Rigpe Dorje Donostia Elkartea ez da izango inolaz ere webgune honetan bildutako informazioaren erabileraren kalte-ordainen erantzule, zuzenean edo zeharka. Gainera, Rigpe Dorje Donostia Elkarteak ez du erantzukizun hartuko bere gain zure ordenagailua edo beste jabetza bat infekta dezakeen webguneko edozein material behera kargatu eta erabiltzeagatik.\nDatu pertsonala ez den beste edozein informazio, Rigpe Dorje Donostia Elkartera nork bere gogoz Internet bidez bidalitakoa (adibidez, oharrak, iradokizunak, ideiak, grafikoak, etab.), Rigpe Dorje Donostia Elkartearen jabetza osoa izatera pasako da. Elkarteak erabilera-eskubide mugagabeak izango ditu eta, horregatik, ez dio ordainsaririk pagatuko ez hari, ezta beste edozeini ere. Informazio hori, gainera, ez da isilpekoa izango. Rigpe Dorje Donostia Elkarteak beretzat gordetzen du webgunean egoki jotzen dituen aldaketak egiteko eskubidea, eta aldatu, ezabatu edo gehitu ditzake bai ematen dituen edukiak zein zerbitzuak, bai horien itxura edo kokapena. Edonola ere, erabiltzaileekiko harremana webgunera sartzeko unean bertan dauden arauetan oinarrituko da.


210 dantzari batuko dira Kalegoen plazan Biraka Barra ikuskizunean\nArgitaratua: 2022-05-04 17:41\nDantzaren Nazioarteko Egunaren harira, 'Biraka Barra' ikuskizuna prestatu du Biraka dantza taldeak zapaturako, maiatzaren 7rako\nErosketak egiterakoan adinekoak esertzeko aulki bat izango dute herriko hainbat saltokik\nArgitaratua: 2022-05-04 15:51\nHerriko hainbat establezimendutan, kanpoan zein barruan, kuxin gorri bat duen aulki txuri bat ikusiko dute aurrerantzean bezeroek. ‘Establezimendu Lagunkoia’ ekimenekoek oparitu dizkiete aulkiok saltokiei, adineko pertsonak eseri ahal izateko, erosketak egiterakoan zain dauden bitartean.\nArrizabalagak eta Lizarraldek Euskal Herriko txapelketako finala jokatuko dute\nArgitaratua: 2022-05-04 14:54\nGirizia elkarteak antolatzen duen Euskal Herriko Pala Txapelketa irekiaren 38. edizioko finala jokatuko dute, maiatzaren 14an, Oiartzungo Madalensoro pilotalekuan, eta Elgoibarko eta Azkoitiko palistak arituko dira lehian.\nAroa Saez azkarrena Bergarako lasterketan\nArgitaratua: 2022-05-04 13:07\nEskolarteko txirrindularitza txapelketa jokatu zuten zapatuan, Bergarako LokatzaZiklismo Eskolakoek Labegaraietan prestatutako zirkuituan.\nJuanan Martinek hirugarren egin du Nafarroa Xtrem mendi lasterketako ibilbide konbinatuan\nArgitaratua: 2022-05-04 10:52\nNafarroa Xtrem lasterketa jokatu zuten zapatuan Zubirin (Esteribar, Nafarroa). Lasterketa GR322 ibilbidearen barruan egiten dute, eta distantzia desberdinak ditu.\nArkeologia esperimentaleko saioa antolatu du Arno Guraso Elkarteak, Elgoibarko Hezur Museoarekin elkarlanean\nArgitaratua: 2022-05-04 09:56\nHezur Museoko Jose Julian Marquezek historiaurrean ehizarako erabiltzen zituzten erremintak egiteko teknikak irakatsiko dizkie Mendaroko eskola-umeei.\nMaider Insaustik eta Izaro Etxegibelek eskuratu dituzte Elgoibar Bizi-bizixa kontsumorako bonoak\nArgitaratua: 2022-05-04 09:12\nElgoibarklik tokiko saltokiaren online salmentarako plataforma bultzatzeko, Elgoibar Bizi-bizixa kontsumorako bi bonu zozkatu ditu Elgoibarko Udalak, bakoitza 30 euroko balioarekin.\nBIDEOA: Buruhandi berrien estreinaldia\nArgitaratua: 2022-05-03 20:13\nTartalo, Mari, Basajaun eta Basandere buruhandiak estreinekoz irten ziren kalera joan den zapatuan, eta, espero zitekeen moduan, "egurra emanez" aurkeztu zuten euren burua. (bideoa dauka)\nAurresku txapelketako ligako azken jardunaldian parte hartu zuten dantzari elgoibartarrek Oiartzunen\nArgitaratua: 2022-05-03 16:18\nOiartzungo Aurresku Txapelketa jokatu zuten zapatuan Oiartzunen, Gazte mailako gipuzkoar erako aurresku txapelketaren bosgarren eta azken jardunaldia.\nIgerilari benjaminek Azpeitian eman diote amaiera Kirol Zehaztasun Ligari\nArgitaratua: 2022-05-03 15:35\nKirol Zehaztasun Ligako (KZL) bosgarren jardunaldia jokatu zuten benjamin mailako igerilariek Azpeitiko Udal Igerilekuan, Test-KZL Ligako azkenengoa.\nEguenean amaituko da maiatzaren 6ko eta 7ko elikagai bilketarako boluntario moduan izena emateko epea\nArgitaratua: 2022-05-03 15:10\nGipuzkoako Elikagaien Bankuak janari bilketa egingo du Elgoibarren maiatzaren 6an eta 7an, eta bilketa hori egin ahal izateko boluntarioak behar dituzte.\nPilarreko zaharren egoitzari buruzko gaiak landuko dituzte maiatzaren 4ko plenoan\nArgitaratua: 2022-05-03 14:29\nOhiko Osoko Bilkura egingo du Elgoibarko Udalbatzak eguazten honetan, maiatzaren 4an. Streaming bidez zuzenean ikusteko aukera izango den estreinako plenoa izango da, eta zortzi puntuko gai ordena izango du.\nHerri Urratserako autobusa antolatu dute Mendarotik\nArgitaratua: 2022-05-03 13:45\nMaiatzaren 8an Senperen egingo duten Iparraldeko ikastolen aldeko jairako autobusa antolatu du Mendaroko Arno Guraso Elkarteak.\nKarakaten ipini nahi duten zentral eolikoaren kontrako protesta-martxa antolatu dute maiatzaren 8rako\nArgitaratua: 2022-05-03 13:06\nElgoibarko eta Soraluzeko Karakate Bizirik plataformak antolatuta, Karakatera mendi martxa egingo dute domekan (maiatzak 8), mendigainean ipini nahi duten zentral eolikoaren proiektuaren kontra protesta egiteko.\nZaldibarko zabortegiari buruzko hitzaldia, gaur\nArgitaratua: 2022-05-03 11:32\nZaldibarko zabortegia erori zenetik bi urte pasa ostean, oraindik gauza asko argitu gabe daude, eta horren harira, hitzaldia antolatu du Elgoibarko EHBilduk gaurko, Zaldibar argitu: bi urte eta gero, zer? izenburupean.\nGiro onean ospatu zuten Elgoibarko Musikarien Eguna\nArgitaratua: 2022-05-02 15:36\nElgoibarko Musikarien Eguna ospatu zuten zapatuan Maalan, eta horren barruan, musika materialaren bigarren eskuko azoka, bazkaria eta kontzertuak egin zituzten. Lehenengo EME eguna izan zen, baina ez zela azkena izango aurreratu zuten.\nZinegoak jaialdiko sei film labur eta dokumental emango dituzte Elgoibarko Herriko Antzokian\nArgitaratua: 2022-05-02 15:23\nBilboko LGTBI Zinema eta Arte Eszenikoen Jaialdiko (Zinegoak) sei film labur eta dokumental bat ikusteko aukera izango da Elgoibarren, maiatzaren 4an eta 11n.\nBABESTUTAKO EDUKIA: Euskararen kudeaketa eta jabekuntzara bideratutako masterra eskaintzen du UPV/EHUk\nArgitaratua: 2022-05-02 11:00\nEskualdeko gaztagileen erakuslehio izan da hileko azken zapatuko feria\nArgitaratua: 2022-05-02 09:15\nArdi, behi eta ahuntz esnez eginiko gaztak saldu zituzten eskualdeko bost gazta-ekoizlek apirileko ferian.\nBuruhandi berriek ezagutu dituzte herriko kaleak\nArgitaratua: 2022-04-30 21:08\nElgoibarko kaleetan elkar ezagutzeko aukera izan dute lau erraldoi berriek eta umeek.\nPlazan aritu dira futbolean C.D. Elgoibarko neska gazteak\nArgitaratua: 2022-04-30 14:01\nNesken artean futbola sustatzeko helburuarekin Kalegoen plazan eta Lekuederren aritu ziren futbolean hainbat neska gazte, bariku arratsaldean.\nMaite Maiora omendu dute Mendaroko eskola-umeek\nArgitaratua: 2022-04-30 10:57\nEskola kiroleko jarduera osagarrien barruan, Maite Maiorarekin entrenamendu-saioa izan zuten atzo Mendaroko eskola-umeek, Arno Guraso Elkarteak antolatuta, eta entrenamendu bukaeran, herriko korrikalariari omenaldi xumea egin zioten Herriko Enparantzan.\nArgitaratua: 2022-04-29 21:09\nPirritx, Porrotx eta Marimotots pailazoek Kuikui antzezlana taularatu dute gaur Elgoibarko Herriko Antzokian, eta saioa baliatu dute Atxutxiamaikari egunerokoan Elgoibarko umeak euskalduntzen egiten duen lanagatik. Kiribil barraskiloak jaso du pailazoek emandako euskararen habia goxoa.\nElgoibarko sei musika taldek kontzertua emango dute Maalan\nArgitaratua: 2022-04-29 14:52\nKantatzen duen herria ez da inoiz hilko dio kantuak, eta horixe egingo du bihar Elgoibarrek: kantatu. Elgoibarko Musikarien Elkarteak antolatuta, Maalara irtengo dira herriko musikariak, elkartea aurkeztu eta elkartearen baitan zer egiten duten erakustera: “Gure musika erakusteko irrikitan gaude”, esan dute.\nIkasten ari diren herritarrentzat ikasteko gela bat zabaltzeko eskatu du Mendaroko EH Bilduk\nArgitaratua: 2022-04-29 14:42\nEskaintza dibertsifikatzeko, liburutegian aldaketak egiteko beharra adierazi izan dute Mendaroko EHBildutik, eta horri lotuta, ikasten ari direnenentzako ikas-gela bat atontzeko eskatu dute orain, "beste herri askotan egiten den moduan". Atzo, Udalbatzaren osoko bilkura egin zuten Mendaroko Udalean, eta galde-erreguetan atera zuten gaia berriro.\nErtzaintzak zaintza areagotu du Mendaron azkenaldiko lapurretengatik\nDebabarreneko gazta azoka egingo dute hileko azken zapatuko ferian


Zer da Furry-Sex-Games?\nFurry-Sex-Games handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri Furry-Sex-Games arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play Furry-Sex-Games?\nFurry-Sex-Games free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen Furry-Sex-Games, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan Furry-Sex-Games?\nJolastu ahal izango duzu Furry-Sex-Games bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, Furry-Sex-Games ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen Furry-Sex-Games erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, Furry-Sex-Games gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio Furry-Sex-Games eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play Furry-Sex-Games?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play Furry-Sex-Games deskargatu gabe ezer zure gailua.


DESKARGATU Piper PA-38 Tomahawk v1.0 X-Plane 10 - Rikoooo\nTamaina 15.6 MB\nHonen bertsiorako add-on bateragarria X-Plane 9 klikatu hemen\nThe Piper PA-38 Tomahawk, bi lagunentzako hegazkina eskolako Piper abiarazitako 1975 izateko hegemonikoa Cessna 150 lehiatu arlo honetan da. Lehen kopiak dira 1977 entregatu. 2500 PA-38 ekoiztuko da bere 1982 ekoizpena gelditzeko. Bere T-buztana denbora enblematikoa da.\nmodelatu Hegazkinaren 1981 baten Piper Tomahawk da. hegazkin hau bat Lycoming O-235-L2A (112 hp) motorra, eta Narco avionics hornituak.\nBete kanpoaldea eredu Blender diseinatu, zati animaziozko (Control gainazal, Flaps, zehatzago Landing engranaje, sudurra engranaje direkzio, esekidura, kabina ateak, eta abar)\nFuntzionala Zirkuitua Braker Panel, 2D panel eta 3D cockpit hasi\nAnimaziozko 3D Pilots Blender diseinatuta.\nErabat funtzionala 3D cockpit, manipulatzaile oinarritutako teknologia, sistema guztiak emulatu dira.\nEskuliburua paketean ematen den ingelesez eta gaztelaniaz, ezinbestekoa da kontrolak egiteko argibideak irakurtzea add-on.


Kiroldegiak itxita jarraituko du deskonfinamenduaren 2. fasean - Orioko Udala\nKiroldegiak itxita jarraituko du deskonfinamenduaren 2. fasean\nAlbisteak Maiatzak 24, 2020\nEspainiako Gobernuak eta Eusko Jaurlaritzak zehaztu dituzte deskonfinamenduaren 2. fasean aplikatuko diren neurriak. Hauek dira aldaketa nagusiak, astelehenetik Orion ere aplikatuko direnak:\nPaseatzeko eta ariketa fisikoa egiteko orain arte indarrean egon diren ordu-tarteak ez dira gehiago aplikatuko eta, beraz, oriotarrek egun osoan irten ahal izango dute kalera, probintziaren barruan, muga bakar honekin: 70 urtetik gorakoentzako eta mendekotasunen bat duten pertsonentzako orduak errespetatu beharko dituzte: 10:00etatik 12:00etara eta 19:00etatik 20:00etara.\nBestalde, kalean, lokaletan edo etxe barruan 15 lagun arteko taldeak juntatu ahal izango dira, orain arte ez bezala, baina, hori bai, distantziak-eta gordeta.\nHondartzan bainatzeko debekua kenduko da astelehenetik aurrera, baina, denboraldia oraindik hasi ez denez, Udalak gogorarazten die herritarrei hondartzan ez dagoela soroslerik eta, beraz, kontu handiz eta arduraz jokatu behar dutela.\nTaberna eta jatetxeek aukera izango dute lokalaren barruan zerbitzua emateko, baina aforoa %50era mugatuta eta mahaien artean bi metroko tartea utzita. Barran ezin izango da kontsumitu eta bezero guztiek mahaitan eserita egon beharko dute.\nElkarte gastronomikoek ere irekitzeko aukera izango dute ostalaritzako baldintza berberetan.\nDendetan orain arteko arauak aplikatuko dira, baina aforoa %30etik %40ra pasatuko da.\nKiroldegiak itxita jarraituko du\nDeskonfinamenduaren 2. faseak aukera ematen du kirol-instalazioak irekitzeko, segurtasun- eta higiene-neurri zorrotzak beteta, baina Orioko kiroldegia kudeatzen duen enpresak, BPXport-ek, oraingoz ez irekitzea erabaki du, neurri horiek egoki betetzeko dauden zailtasunengatik.\nBeste kirol-instalazio batzuk, berriz, astelehenean hasiko dira, pixkanaka, ateak irekitzen eta zerbitzua ematen:\nArraunetxea. Arraunetxeko ontzi-biltegira sartzeko aukera izango dute erabiltzaileek, ontziak hartu eta uzteko. Arraunetxeko gimnasioak itxita segituko du. Begi-Bistan enpresak ontziak alokatzeko zerbitzua emango du, ahalik eta normaltasun handienarekin.\nPilotalekua. Pilotalekua alokatzeko aukera izango dute berriz erabiltzaileek, Pilota elkartekoei deituta ordua hartzeko (618 952 844). Aldagelak itxita egongo dira.\nSurfeko lokala. Erabiltzaileek aukera izango dute beren lokaleko surf-taulak hartzeko eta uzteko, baina aldagelak itxita egongo dira.\nSoftboleko bateo-tunela. Bateo-tunela erabiltzeko aukera izango dute softbol taldeko erabiltzaileek, binaka eta segurtasun- eta higiene-neurriak errespetatuta.


Hipobotiloiak — Eibar.ORG | Eibarko peoria\nHemen zaude: Hasiera / Blogak / Harrikadak / Hipobotiloiak\nMikel Iturria 2006/03/19 11:38\nHau da, hipokrisiaren botiloiak.\nAtzo, Reala-Barça partida aurretik talde txuri-urdinaren administrazio kontseiluak bi karpa jarri zituen estadioaren kanpoaldean. Dirudienez, antzera egingo omen du liga amaitu bitarteko partida-egunetan.\nHernanin Sagarrondotik jaialdia izan da asteburu honetan ere.\nZer esan sagardotegi garaietan egiten ditugun kupeloietaz?\nBaina kontua da ezin direla honelakoak edo horrelakoak antolatu. Hau da, Terricabras-ek katalanez macrofarra deitzen dituen horiek.\nHobeagoak al dira ba alkoholik gabeko festa hauek?\nBorisek Belgrad-en, Slobodan Milosevicen garaietan, izandako festa bat eta gaur egungo Bartzelonan gertatukoak konparatu ditu mezu honetan.\nLertxundiri lapurtu behar diot bukaera: hor kopon!\nEskerrik asko eta hor kopon!\nAsuntu honeri buruz gehien gustau jatan gauzetarikoa gaur berton egunkarian irakurri dot.\nMieltxo Monfortek (Zenbat Garakidea, Bilbo Hiria Irratikidea,...) idatzi dau goikoa, tartean hauexek:\n"Gure auzokide batzuek asteburu guztietan derrigorrezko zaratak, zikinkeria, liskarrak, txiza eta kaka (bai, kaka ere egiten dute atarietan) eta abar luze bat jasaten dituzte. Bilboko Iturribide kalean, esaterako, azken bost asteotan bi aldiz agertu dira Ertzaintzako beltzak botiltzarra egiten ari ziren gazteei oldartzeko." Ni neu lekuko.\n"Debekatua dago debekatzea zioen 68ko beste lelo batek. Arazo larri honen aurrean metafisikan sartzea ez da batere egokia: Estrasburgoko Giza Eskubideen Auzitegiak epai argia eman berri du: -Etxe batera sartzen den gaueko zaratak etxekoen eskubideak urratzen ditu-. Asko hitz egiten dugu giza eskubideez, baina batzuetan denontzat direla ahazten zaigu."\n"Eta argi dago istorio honetan gazteak direla alderik ahulena, eta ez preseski erakusten duten asaldatzearengatik (ez dut uste duela aste pare bat Algortako Mentxakabarri gaztetxetik botatako gazteak botiltzarrean ibiltzen direnik)."\nZertarako SMS bidez antolaturiko jaiak? Arazoak bakarrik ekarriko ditu eta, ondo ginen asteburuero kalean gora kalean behera "Mierda de Cuidad" bezalako abestiak entzuten. SMS bidez ospaturiko jaiek arazoak eta medioetan azaltzea ekarriko dute, legeak gogortzea eta gaztediaren kriminalizazioa...


Begirale eta zuzendari euskaldunen bila\n2016 ots 09 Uribe Kosta\nAurten, begirale eta zuzendarien lan poltsa berritu nahi dugu Bapiruke egitasmorako. Iragarkia Beharsarean jarri dugu eta bertan sar dezakezu zure curriculuma edo zuzenean guri bidali info@bizarral...\n2016 ots 09\n2016 urt 08\nEuskaltzaleen aktibazioa izango da aztergai XIII. Topaldian. “Euskaltzaleen aktibazioa 21. mendean; autoeraketa, ahalduntzea eta performatibitatea” izenburua izango du jardunaldiak. Topaldia urtarr...\n2016 urt 08 Uribe Kosta\nEuskaltzaleen aktibazioa izango da aztergai XIII. Topaldian. “Euskaltzaleen aktibazioa 21. mendean; autoeraketa, ahalduntzea eta performatibitatea” izenburua izango du jardunaldiak. Top...\nPiztu euskararen sua\n2015 abe 14 Getxo\nAbenduaren 3an mila kandelek osatu zuten Euskarak 365 egun mezua, mila kandelek bete zuten Algortako San Nikolas plaza eta mila kandelek euskararen sua piztu zuten. Baina kandela horiek guztiak ez ...\n2015 abe 03 Getxo\nZaku bete lelokeri ipuin kontalariak: Eider Eibar eta Miren Larrea Azaroaren 28an, Opa dizueguna ospatuz eguna burutu genuen Albe, Azebarri, Egizu, Hiruka eta Bizarra Lepoanen urteurrenak ospatzeko...\n2015 abe 03\nGetxon ere, Euskarak 365 egun!\nAbenduaren 3an, ostegunean, Euskararen Nazioarteko Eguna ospatzen da Euskal Herrian eta urtero legez, Bizarra Lepoan eta Egizuko lagunok EUSKARAK 365 EGUN behar dituela aldarrikatuko dugu. E...\n2015 aza 23 Getxo\nAzaroaren 28an, Opa dizueguna ospatuz egitarauaren barruan, "Zaku bete lelokeri" ipuin kontalari eta marrazkilaria izango ditugu Algortako Villamonte kultur etxean goizeko 11:00etan. Miren Larrea e...\n2015 aza 23\nAzaroaren 28an, Opa dizueguna ospatuz egitarauaren barruan, Zaku bete lelokeri ipuin kontalari eta marrazkilaria izango ditugu Algortako Villamonte kultur etxean goizeko 11:00etan. Miren Larrea eta...\nBadugu zer ospatu!\n2015 aza 13 Uribe Kosta\nAlbek, Bizarra Lepoanek, Azebarrik, Egizuk eta Hirukak badugu zer ospatu, hain zuzen ere, urteurrenak eta sortu berri diren elkarte eta komunikazio proiektuak: Albek 35 urte betetzen ditu, Bizarra ...


Argitaratze data: 2021-01-22\nPazko loratua Lanestosan (Bizkaia). Josu Larrinaga Zugadi.\nDuela aste batzuk, gizakiak gizarte tradizionalean duen bizi-zikloaz arduratu ginen [Ikus Bizitzaren zikloa]; oraingo honetan, berriz, urteko lanegunak eta jaiegunak denbora kronologikoaren transmisio-gurpilean kokatzen saiatuko gara.\nJakina da gizakia egitura geografikoaren, gizarte-testuinguruaren eta historiaren bilakaeraren eraginpean dagoela. Halaber, badakigu baita ere, dela laneguna, dela jaieguna, eguneroko denbora-zikloan egiten diren jarduera pertsonal edo kolektibo guztiak arrakastaren bidea errazten diguten zenbait erritualez janzten direla. Eta aurrekoan esan genuenez, pentsaera tradizionalak ziklikotzat dituen prozesu horiek behin eta berriz errepikatzen dira eta belaunaldiz belaunaldi gauzatu eta transmititzen diren erregulartasun-adierazle edo konstante jakin batzuei josita daude. (gehiago…)\nLuis Manuel Peña.\nUrteko azken lau hilak ditugu hizpide honako honetan. [Ikus Urteko hilak euskaraz (1) eta Urteko hilak euskaraz (2)]\nIrail. Hona hemen ‘ira-hila edo -ilargia’, ira + (h)il, leku batzuetan garoil deitua, garo + (h)il, horixe berori adierazteko. Buruil forma jakingarria ere badugu. Iritzi ugari dago hitz horren inguruan, buru lehen osagaiak bai ‘burua edo hasiera’, bai ‘errematea edo amaiera’ esan nahi baitu. Horregatik, batzuek, esaterako Vinsonek, euskal nekazarien egutegi zaharraren lehen hiltzat jotzen dute iraila, eta beste batzuek, berriz, hala nola Wagnerrek, Campiónek edo Caro Barojak berak, azkentzat. Horren interpretazio desberdinak ulertze aldera, Caro Barojaren hitzak berreskuratuko ditugu: “bistakoa da hasiera batean hil batzuk ez zetozela bat egutegi latindarraren hilekin”. (gehiago…)\nJairo Castillo. Labayru Fundazioaren Argazki Artxiboa.\nEkin diezaiogun urteko hilek euskaraz hartzen dituzten izenen berrikusketa etnolinguistiko xume honi. [Ikus Urteko hilak euskaraz (1)]\nApiril. Latinezko Aprῑlis izenetik datorkigu, eta ‘Afroditaren hila’ (grekozko Aphrôtik) edo ‘loreak irekitzen diren hila’ (latinezko aperῑre ‘ireki’) esan nahi du. Jorrail forma ere interesgarria da izan, ‘jorra-hila edo -ilargia’ adierazteko, Caro Barojak dioskunez, sasoi honetako jorratze-lanekin lotua. Eta beste bat aipatzearren, opail nabarmenduko dugu, hil honetan egin ohi ziren opari edo eskaintzak (opa izan/egin + (h)il) edota opilak (opil ꞊ ogi + bil, hau da, ‘ogi biribil’) oinarritzat jota, Caro Barojaren arabera. (gehiago…)\nArgitaratze data: 2021-01-01\nAbagune eder hau baliatu nahi genuke urteko hilek dituzten izenak berrikusteko; izan ere, Euskaltzaindiak euskara estandarrerako finkatutako hamabi formez gain, badira jatorri eta bilakaera desberdinetako beste hainbat ere, informazio etnolinguistiko eta etnografiko ugari eskaintzen digutenak, gure arbasoen pentsaera hobeto ezagutu ahal izateko. (gehiago…)


Hizkuntzarekin sortutako zalantzei erantzuteko tresna du abian Emunek - Azkoitia - Maxixatzen.eus\nHizkuntzarekin sortutako zalantzei erantzuteko tresna du abian Emunek\nBabestutako albistea 2018-11-19 17:40\nEmunek ekainaz geroztik du abian www.hitzartzen.eus, hizkuntza portaerak aldatzen lagundu nahi duen webgunea. Urteetan www.telptailerrak.eus martxan izan ostean, atal berriak gehitu eta guztiz eraberrituta aurkeztu dute webgune hori.\nHizkuntza ohiturak aldatzen ari diren edo aldatu dituzten lagunen testigantzak daude jasota han; ez hori bakarrik, ariketa horretan trebatu nahi dutenentzat tresnak ere ematen dituzte: alde batetik, norberaren portaerak ulertzen lagunduko duten artikulu interesgarrien bloga, eta bestetik, kontsultak egiteko gunea; egunerokoan sortzen diren zalantzei erantzunak bilatzen lagunduko diete Emuneko adituek han. Horrez gain, Emunek eskaintzen dituen saioen inguruko informazioa ere badago Gure saioak atalean.\nEmunek gogorarazi du Euskaraldiak hizkuntza ohitura aldatzeko erabakia hartzen lagundu nahi duela, eta parte hartuko dutenek rol bat edo bestea aukeratu ahal izan dute. Hala, ekimenak iraungo duen hamaika egun horietan espazio babestua eskainiko dute egin nahi diren aldaketa horiendako. Parte-hartzaileei bidean sortuko zaizkien zalantzei eta ezinegonei erantzuten lagundu nahi die Emunek, eta era berean, bizipenak konpartitzeko aukera eman www.hitzartzen.eus-en bitartez.


Aragonesek elkarrizketa mahaitik kanpo utzi du JxC | Mundua | Berria\nAragonesek elkarrizketa mahaitik kanpo utzi du JxC\nPresidenteak ez ditu onartu JxCk mahaikide izateko proposatutako kideak, batzorde exekutiboan, horietatik hiru gobernutik kanpo daudelako. Ordezkaritzari eutsi dio JxCk, eta esan du ez duela ERCrekin egindako akordioa urratzen.\nPere Aragones Kataluniako presidentea eta Jordi Puignero presidenteordea Generalitateko batzorde exekutiboaren bileran. Quique Garcia / EFE Tamaina handiagoan ikusi\nArantxa Elizegi Egilegor - Julen Aperribai -\nAzken orduan eta Espainiako telebista publikoari eskainitako elkarrizketa batean berretsi du Pedro Sanchez gobernuburuak Kataluniako elkarrizketa mahaian parte hartzeko asmoa. Bada, krisia lehertu da mahaiaren bestaldean, eta Pere Aragonesek bilera horretatik kanpo utzi ditu JxC Junts per Catalunyako kideak. Horrenbestez, Aragones bera, Laura Vilagra Presidentetza kontseilaria eta Roger Torrent Enpresa kontseilaria izango dira Generalitatearen ordezkariak.\nJxCk mahaikide izateko egindako aukeraketak eraman du Aragones gobernukideak kanpo uztera. Jordi Puignero presidenteordeaz gain, Jordi Sanchez JxCko idazkari nagusia, Jordi Turull JxCko presidenteordea eta Miriam Nogueras JxCren Espainiako Kongresuko bozeramailea dira alderdi horrek presidenteari proposatutakoak, eta hark momentuan baztertu ditu, azken hirurak gobernutik kanpo dauden kideak direlako. Batzorde exekutiboan eman dio erabaki horren berri Aragonesek JxCi, eta alderdi horretako kideek bilera geratzea eskatu dute, presidentetzako iturriek Nacio Digital atariari jakinarazi diotenez. Etenda egon da denbora batez bilera, eta JxCko kideak elkarrekin bilduta egon dira. Ondoren, berriz ekin diote, baina desadostasunak ez dira desagertu.\nOrdu gutxira azaldu da Aragones prentsa aurrera, erabakia arrazoitzera eta mahaian parte hartuko dutenen izenak iragartzera. Negoziazio mahaian «gobernuaren ordezkariek» egon behar dutela defendatu du, hori baita «herrialdea bere osotasunean ordezkatzeko» modua, haren esanetan: «Kataluniaren aldean herrialdeko instituzioek egon behar dute, ez alderdiek, zeinak parte hartzekobeste hainbat espazio baitituzte».\nAurrez gobernukideekin kontsultarik egin gabe JxCk bere hautagaiak aurkeztu izanak ere haserratu du ERC, baita aukeraketaren berri negoziazio mahaia bildu baino 24 ordu lehenago egin izanak ere. Presidentetzako iturriek gogoratu dute Generalitateak mahaira eramango dituen kideen izenak batzorde exekutiboan adostu behar direla.\nPresidenteak defendatu du JxCrekin egindako akordioan jasota zegoela soilik gobernuko kideek parte hartuko zutela mahaian. Halaber, JxCren proposamenaren berri izan zuen modua ere kritikatu du: «Ez da onargarria, presidentea naizenez gero, halako proposamen bat hedabideen bidez ezagutzea. Uste dut zintzotasunez aritu behar dugula». Nabarmendu du inork ez daukala «betorik» elkarrizketa mahaian parte hartzeko, betiere, gobernuko kide baldin bada, eta printzipio hori onartzen duten gobernuko kideak aurrerago mahaikide gisa onartzeko prest agertu da: «Atea ireita egon da, irekita dago, eta aurrerantzeran ere irekita jarraituko du».\nAdostu zutenaren inguruan ere ez daude ados ERC eta JxC, ordea. Sanchezek ukatu egin du gobernu akordioak jasotzen zueniok mahaiko partaideak kontseilariak izan behar zirela. Akordioaren zati bat erakutsi du Twitterren, bere alderdiaren posizioa arrazoitzeko: «Ordezkaritza kontsentsu bidez aukeratuko da, eta gobernuak izendatuko du, proiektu independentistaren pluraltasuna ordezkatzeko borondatez. Gizartearen %80k babesten dituen autodeterminazioaren eta amnistiaren aldeko kontsentsuak ordezkatu eta defendatzeko borondatea izango du».\nAragonesen arabera, bi akordio egin zituzten gobernukideek. Lehenengoak egun presidente denaren inbestidura ahalbidetu zuen, eta horrek ez zien mugatzen elkarrizketa mahaian parte hartzeko aukera gobernutik kanpoko kideei. Bai, aldiz, uztailan egindako «ahozko akordio» batek.\nSanchezek, Aragonesen erabakia baloratzeko geroago egindako agerraldi batean, ukatu egin du bigarren akordio hori izan zenik, eta gogoratu du ERCk pasa den maiatzean esan zuela Oriol Junqueras presidenteorde ohiak mahai horretan izatea nahi zuela. Goizean aurkeztutako ordezkarizari eutsiko diotela ziurtatu du, eta gobernutik haragoko kideak mahaian parte hartzearen alde agertu da: «Ez gaude gobernuen arteko gatazka baten aurrean, herrialdeen artekoan baizik».\nAragonesen erabakia Madrilek baldintzatu duela esan dute JxCko iturriek, eta hala iradoki du Sanchezek ere. «Eztabaidari ekiteko Espainiako aldearen borondate eta baldintza falta» agerian uzten duela azpimarratu du. «Moncloak eta Pedro Sanchezen gobernuak Kataluniako ordezkaritzaren zati bati betoa jarri diote, ez daudelako prest amnistiaren eta autodeterminzaioaren gaiari heltzeko», gaineratu du.\nMahaia osatuko duten kideen inguruko baloraziorik egingo ez duela esan du Isabel Rodriguez Espainiako Lurralde Politikarako ministroak, baina «gobernuen arteko mahai bat» dela nabarmendu du, eta, beraz, Kataluniako aldearen ordezkaritzan Generalitatetik kanpoko kideak izatea ez lukeela onartuko Madrilek. Horregatik, «babesa» agertu dio Aragonesen erabakiari.\nEspainiako Gobernuko presidentearekin Bartzelonara joango direnen izenak ere iragarri ditu Madrilek; Presidentetza ministro Felix Bolaños, Kultura eta Kirol gaietarako ministro Miquel Iceta, Garraio ministro Raquel Sanchez, Lurralde Politikarako ministro Isabel Rodriguez, Yolanda Diaz presidenteorde eta Lan ministroa, eta Unibertsitate ministro Manuel Castells.\nSanchezek erreferendumean ez zentratzeko eskatu zien herenegun independentistei, hori haren aldearentzat «onartezina» delako eta eztabaida horretan trabatzeak «frustrazioa» eragin besterik ez lukeelako egingo. Inolako galdeketarik ez duela onartuko argi utzi zuen Sanchezek, behin gobernuen artean adostasunera heldu eta gero baitagokie herritarrei horren inguruan bozkatzea, azaldu zuenez.\nUstezko CDRak, «terrorismo akusaziopean»\nEspainiako Auzitegi Nazionaleko« epaile Manuel Garcia Castellonek, bestalde, prozesatu egin ditu CDR errepublikaren defentsarako batzordeetako kidetzat dituen hamahiru lagun, «erakunde terroristako kide» izatea egotzita. 2019ko irailean atxilotu zituzten hamahiru kideak, Guardia Zibilak Judas operazioa izena eman zion sarekadan.\nEpaileak auzipetze autoan jaso duenez, CDRen barneko ERT Erantzun Taktikoko Taldeko kide ziren atxilotuak. Hainbat CDRetako kideez osatutako talde bat zen hori, haren arabera, eta «erradikaltasun handikoa».\nArantxa Elizegi Egilegor - Julen Aperribai


(«Eserista» orritik birbideratua)\nEseristen ideologia XIX. mendeko mugimendu populistan oinarritzen zen. Eseristek nekazal-giroaren eta errusiar tradizio zaharren idealizazioan oinarritutako sozialismo populista baten alde egiten zuten. Alderdiaren ideologiak; sozialismo zientifikoa, marxismoaren baliabideak, langileriaren abangoardia papera eta klase borroka ukatzen zituen. Nekazal burgesia-ttipiaren ordezkari politikoa zen. Beren programak hori islatzen zuen, lurraren sozializazioaren aldekoak ziren, ez ordea industrian berdina egitearen aldekoakAipuaren errorea: Baliogabeko <ref> etiketa; edukirik gabeko erreferentziek izena izan behar dute.\nTsarismoaren pean, beren politika atentatuengatik nabarmendu zen, Borroka Erakunde Eserista sortuz. Adar honek hainbat ministro tsarista hil zituen, baina 1908ean hauen liderretako bat poliziaren agentea zela azalerazterakoan erakundea deseginda eta alderdia konprometitua geratu zen (taktika hauekiko desadostasunak 1906ean enesisten banaketa ekarri zien).Aipuaren errorea: Baliogabeko <ref> etiketa; edukirik gabeko erreferentziek izena izan behar dute\n1914ean eseristen alderdi banatu egin zen gudarekin bat egien zutenen eta kontra zeudenen artean, baina 1917ean, Otsaileko iraultzaren ostean, gehienek bat egin zuten, egoera aldatuta eta orain “demokraziaren defentsa” jokoan zegoela argudiatuta. Otsaileko iraultza gertatu zen unean, agian Errusiako alderdirik handiena zen.Aipuaren errorea: Baliogabeko <ref> etiketa; edukirik gabeko erreferentziek izena izan behar dute\n1917eko Errusiako Behin-behineko Gobernuak ministro eserista bat izan zuen, Aleksandr Kerenski, baina alderdia ez zen buru-belarri sartu Gobernuan apirila arte (koalizio Gobernua), beraz, burgesiaren politikarekin konpromiso bat egin zuen, honen programa (Lehen Mundu Gerran jarraitzea, alderdiak aldarrikatutako erreforma sakonak atzeratzea) bere eginez. Momentu horietan alderdi honek inoiz baino botere gehiago zuen: Sobietetan mentxebikeekin batera gehiengoa baitzuen eta aldi berean Gobernuan zeuden.Aipuaren errorea: Baliogabeko <ref> etiketa; edukirik gabeko erreferentziek izena izan behar dute\nAlta, maiatzeko kongresuan alderdi hau zatitzen hasi zen, ezkerreko korronte batek sozialisten arteko koalizioa (burgesiarik gabe) eta Lehen Mundu Gerra gelditzea eskatzen baitzuen (boltxebikeengana hurbilduz). Alderdiaren alde eskuindarra (“ofiziala”) Behin-behineko Gobernuan eta honen politika jarraitzearen aldekoa zenez, bi korronteak geroz eta aldenduago agertu ziren; are gehiago, alderdi politikoaren eskuin adarrak Sobieten “gehiegizko eskaeren” (boteretzearen) aurkako zein boltxebikeen aurkako jarrera gogortu egin zuen, Behin-Behineko “koalizio”-Gobernuarekin are gehiago identifikatuz (adibidez, uztaileko egunen osteko errepresioa hein handi batean zuzendu zuten).Aipuaren errorea: Baliogabeko <ref> etiketa; edukirik gabeko erreferentziek izena izan behar dute\n1917eko irailean izan zen erabateko apurketa, “ezkerreko eseristek” Konferentzia Demokratikoan alderdiaren ildo ofizialaren aurka (koaliziozko Gobernua mantentzearen aurka) bozkatu zutenean. Eseristen eskuin atala, 1917ko Urriko Iraultzaren aurka jarri zen eta Armada Zuriarekin borrokatu zen Guda Zibilean; ezker atala hasieran alde jarri bazen ere, 1918an kontrairaultzara pasa zen. Alta, eserista batzuek Alderdi Boltxebikearekin bat egin zuten.Aipuaren errorea: Baliogabeko <ref> etiketa; edukirik gabeko erreferentziek izena izan behar dute\nAlderdiburua Viktor Txernov izan zen, eta beste buruzagi ezagun batzuk Jekaterina Brexko-Brexkovskaia (alderdiaren sortzailea eta Otsaileko iraultzaren ostean “Iraultzaren amona” deitutakoa), Aleksandr Kerenski (uztailetik urrira Errusiako Behin-Behineko Gobernuaren burua), Marija Spiridonova (ezkerreko aldearen burua), Abraham Gots, Vladimir Zenzinov edo Nikolai Avksentiev (maiatzean Baserritarren Sobieten Komite Exekutiboko buru izendatua, irailean Aurre-parlamentuaren lehendakaria eta 1917ko uztailetik irailera barne-ministroa) izan ziren.Aipuaren errorea: Baliogabeko <ref> etiketa; edukirik gabeko erreferentziek izena izan behar dute\n↑ Eseristak (sozialista-iraultzaileak), K17, 2017-05-23. CC0 Domeinu Publikoa.\nAzken aldaketa 14 abendua 2019(e)an, 14:40(e)tan


Ignazio Lakuntza: "Datorren urtean Santamasak guztion artean antolatzea gura nuke" - Arrasate - Goiena.eus\nIgnazio Lakuntza: "Datorren urtean Santamasak guztion artean antolatzea gura nuke"\nUsoa Agirre 2003-12-23 16:12\nSantamasen biharamunean, atzoko egunaren balorazioa egin du Ignazio Lakuntza alkateak Arrasate Irratian. Eguraldia hotza izan arren, giroa ona izan zela azpimarratu du Lakuntzak. Ostiralean datorren urteko aurrekontuak onartzeko egingo duten bilkuraren gainean ere hitz egin du.\nEguraldi busti eta hotza izan zen atzokoa.\nKalean hotz egiten zuen, baina gu udaletxean aritu ginen lan batzuk egiten eta han barruan giro epela izan genuen.\nZer balorazio egiten duzu aurtengo Santamasen inguruan?\nSantamasak nahiko positiboak izan ziren. Giroari dagokionez, denetik izan zen, eguraldia bezala. Erakusketa politak egon ziren, dantzaldia ere bai. Aldarrikapena ere egon zen, eta, beraz, denetik egon zen. Guztia giro onean joan zen eta oso positiboa da hori.\nJendetza etorri zen Arrasatera.\nEgia esan, bai. Goizeko 10etan bazirudien ez zela jende asko etorriko, baina gero segituan bete ziren kaleak.\nBereziki txistorra saltzen zuten postuak bete ziren. Alkateak jateko aukerarik izan zuen?\nPixka bat probatu nuen, baina ez nuen aukera handirik izan asko jateko, alde batetik bestera ibili behar izan nuen-eta. Azoka polita izan zen, benetan.\nArratsaldea ere okupatuta eduki zenuen?\nArratsaldean pilota partiduak ikustera joan nintzen Uarkape pilotalekura. Partidu politak ikusteko aukera izan genuen. Iaz baino jende gehiago egon zen pilotalekuan, 300 bat pertsona. Arrasatearrok ez dugu pilotalekura joateko ohitura handirik eta hori bultzatu beharra daukagu.\nAurten tirabira sortu da Santamasen inguruan Komisiñuen eta Udalaren artean. Datorren urteari begira zer nahiko luke Arrasateko alkateak?\nEa adostasuna lortzen dugun datorren urterako. Datorren urtean festa herrikoi hau guztion artean antolatzea nahiko nuke.\nUdaletxeko langileek jai dute, baina ostiralen aurrekontuak onartzeko bilkura izango da.\nDatorren ostiralean, abenduaren 26an, aurrekontuak onartuko ditugu. Azkeneko momentuan presaka ibili gara eta urte berria aurrekontu berriekin hastea nahi genuen. Hasieran zalantza eduki genuen 29an edo 26an egin bilkura, baina batzuek kanpora joateko asmoa dutenez, azkenean 26an egingo dugu bilkura.\nOnartu egingo al dira aurrekontuak?\nBai, seguruenez bai. Gobernu Batzordeetan onartu ziren eta ogasun batzordean ere bai. Alderdi Sozialistak zuzenketak aurkeztu zituen. Alderdi Popularrak ere aurkeztuko ditu. Hala ere, aurrekontuak onartuko direla uste dugu EAJ, EA, Aralar eta Ezker Batuaren aldeko botoei esker.\nAldaketa handia ekarri du zuretzat 2003ak?\nBai, egia esan niretzako aldaketa sakona ekarri du amaitzera doan urte honek. Ofizio berria izan dut urte honetan eta pixkanaka banoa ikasten. Ez nago damututa alkate izateko hartu nuen erabakiarekin, oso gustura nago. Momentu honetan ditugun proiektuak asko dira eta ea guztiak egitea lortzen dugun. Lehengo egunean diputazioan aurrekontuak onartu ziren. Hor onartu zen Olandixoko tunela egitea. Proiektua 2004an egingo dute eta urtebete iraungo du horrek, 2005eko bigarren seihilekoan hasiko dira tunela egiten. Diputazioak egingo du tunela.\n2004ari zer eskatzen dio Lakuntza alkateak?\nEa giro lasaia lortzen dugun eta giro lasai horretan hasten garen gauza guztiak mahai gainean jartzen eta herria hobetzen. Momentu honetan herri honi gauza asko falta zaizkio, batez ere zerbitzuetan eta kulturan ditu hutsuneak. Denon artean hutsune horiek bete behar ditugu.\nElkarbizitzan ere hobetu beharra dago Arrasaten?\nGehienetan, komunikabideetan kalean baino tirabira gehiago agertzen dira. Batzutan morbo pixka bat bilatzen da, titularretan bereziki.\nGabon egun hauetan, arrasatearrentzat mezurik baduzu?\nArrasatear guztiei opa diet ondo amai dezatela urtea eta hobeto has dezatela urte berria. Urte berri on, guztioi.


BUKATU DIRA KULTUR JARDUNALDIAK - Floreaga Salestar Ikastetxea - Azkoitia\nBUKATU DIRA KULTUR JARDUNALDIAK\n2014 29 martxoa Idazlea: Zezilio Iruzkina idatzi\nBertso saio bikain batez eman zitzaien amaiera XXV. Kultur Jardunaldiei On Bosco artetoan. Andoni Egaña, Amets Arzalluz, Jokin Uranga eta Maialen Lujanbio gustura aritu ziren aretoa bete zuten 200 pertsona baino gehiagoren aurrean.\nSaio hasieran, gai jartzaileak antolatzaileen izenean eskerrona adierazi zien bertsolariei, laguntzaileei eta partaide guztiei.\nSarrerako agurren ondoren, umorea eta hausnarketa era naturalean batu ziren: bertsolariak egungo gertaeren berri emaile izan ziren; azaleko zimurrez eta bertso eskolen aipamenez aritu ziren; udaleko gizarte langilearen etorkinen inguruko kezkak eta munduaren hegoaldetiko eta iparraldetiko ikuspegiak izan zituzten hizpide. Gai jartzaileak jarritako bina punturi erantzun zioten jarraian.\nEskolako gaiak ere kontuan hartu ziren: zer ikasi behar dugun ezinbestean, zer gerta daitekeen mobil bat ozenki joka hasten bada ikasgelan, … Floreagako Himalaiako zedroak zer ikusi ote duen azken 80 urte hauetan? … Gure gizarteko kezka batzuek ere azaldu ziren, Euskal Herrian zerbait mugitzen ari ote den aztertzean.\nBertsolari “klasikoen” paperean jarri ziren ondoren: Amets Xalbador izan zen, Maialen Joxepa Antoni Aranberri, Xenpelarren iloba, Andoni Txirrita eta Jokin Lazkao Txiki bilakatu ziren.\nPuntutan aritu ondoren, azken agurrekin amaitu zen saioa.\nGiroa oso atsegina izan zen. Aretoa guztiz beteta zegoen. Bertsolariak gustura aritu ziren eta jendearen erantzun beroa ere nabarmena izan zen. Jende “bertso gosez” zegoen nonbait …\nXXV. Euskal Kultur Jardunaldien amaieran, Floreagako Salestar Ikastetxeak eta Gurasoen Elkarteak bere eskerrona adierazi esan nahi die hizlari (Juan Carlos Perez, Juanjo Etxeberria eta On Juan Maria Uriarte) eta partaide guztiei, gaur bereziki lau bertsolarioi. Saio honen antolaketan laguntza ederra eman diguten Laxaro, Mailu eta gainontzekooi; teknika alorrean lagundu digun Josean Proli, Azkoitiko udala eta herritarrei, FK – Javier Artetxeri, komunikabideei, Hitzetik Hortzerako kideei, eta saio honetaz gozatzera etorri diren guztioi. Mila esker!!\nAtalak: Orokorra Etiketak: azkoitia, bertsolariak, floreaga, hezkuntza, ikastetxea, jardunaldiak, kultur, salestar


Ibarrak Zaraitzu Ezcároz Tartea <1 Km.\nIbarrak Aezkoa Aribe Tartea 12 Km.\nIbarrak Erronkaribar Roncal Tartea 16 Km.\nBehatokiak Ariztokiko behatokia Garralda Tartea 26 Km.\nBasoak Iratiko Oihana Tartea 26 Km.\nBehatokiak Arbaiungo arroilako behatokia Tartea 30 Km.\nZintzurrak Arbaiungo Arroila Usún Tartea 40 Km.\nMendiak eta mendilerroak Hiru Erregeen Mahaia Tartea 45 Km.\nZintzurrak Irunberriko Arroila Lumbier Tartea 48 Km.


Koartza hauskara (Ardea cinerea) batzuetan Lertxun hauskara ere deitua, ardeidae familiako hegaztia da, Europan, Asian eta Afrikako zenbait eskualdetan bizi dena.\nKoartza hauskara hegazti handi, eder eta elegantea da. Euskal Herriko ia txoko guztietan aurki dezakegu mendi garaienetan salbu, eta urmael eta ibaiak atsegin ditu, bertan ehizatzen baititu bere elikagai nagusiak diren arrain eta anfibioak. Euskal Herrira negua igarotzera etortzen dira gehienak, baina badira urte osoa hemen igarotzen dutenak ere.\nArdea cinereak lau azpiespezie ditu:\nOrriaren azken aldaketa: 8 iraila 2020, 12:45.


Filed in BERRIAK ANALISIAK\tby Martin Vrijland\t6 ekaina 2020-n\t• 8 Comments\nZenbait hilabete iraun zuen koronavirus pandemiaren ustekabeko sorrerarekin, baina ez da horrelako pandemia bat iragartzen nuen nire liburua irakurri zutenentzat. 30ko abenduaren 2019ean artikulu bat idatzi nuen, bertan adierazi nuen 2020 urte oso gogorra izango zela eta orain arte guztiak […]\nFiled in BERRIAK ANALISIAK\tby Martin Vrijland\t5 ekaina 2020-n\t• 12 Comments\nAzken egunetako erreakzio oldarkorrak harritu nau alde batetik; bestalde, aurreikusita zegoen heriotza mehatxuak berehala jaso nituela Facebook-en nola George Floyd-ek "ezin dut arnasa hartu" esan dezakeenik arnasa hartu zuenean hainbat aldiz. Jakina, jendeari komunikabideetan sinestea gustatzen zaio [...]\nDonald Trumpek harpa jotzen du Erroma erretzen duen bitartean, Nero enperadoreak bezala\nFiled in BERRIAK ANALISIAK\tby Martin Vrijland\t4 ekaina 2020-n\t• 13 Comments\nErromako historia berridatzi egin da azken urteotan, Nero enperadoreak Erromari berak su eman ziola eta harpa ikusi zuela dioen bezala. Oraindik ere, behean agertzen da Donald Trumpen tweeten antzekotasuna eta hitzak benetan erredundanteak dira. Oraindik ulertzen ez dutenek […]\nFiled in BERRIAK ANALISIAK\tby Martin Vrijland\t2 ekaina 2020-n\t• 12 Comments\nBenetan esan zuen, bart Presako manifestazio esplizituen ondoren; Femke Halsema Op1-n: manifestazio eskubidea eskubide konstituzionala da. Beraz, ez duzu batere baimenik behar. Hauek dira egoeraren irudi guztiak eta guztiok ondo portatzen gara komunikabideek sinetsi dugulako [...]\nFiled in BERRIAK ANALISIAK\tby Martin Vrijland\t2 ekaina 2020-n\t• 16 Comments\nAtzo, Amsterdameko Dam Squareko protesta horretan, estatuak Inoffizieller Mitarbeiter talde bat kontratatu zuen adimen zerbitzuaren bidez. Orain dela hilabete, holandarrik ez da tiro egiten koronavirusaren aurkako neurriak, hala nola blokeoa eta metro eta erdi, baina batentzat (guztientzat [...]\nMinneapolis-ko Derrek M. Chauvin poliziek George Floyd gizonaren erailketak gerra zibila nahita hasi dela iruditzen zaien beharrezko elementu susmagarriak ditu. Oso laburra izango litzateke esatea film ekoizpenaz ari garela eta nahi dugula, jakina, [...]\nFiled in BERRIAK ANALISIAK\tby Martin Vrijland\t28 maiatzean 2020\t• 13 Comments\nGero eta gehiago dira koronavirusak laborategi batean diseinatu zezakeela gero eta soinu gehiago. Hasieran Nu.nl-en deituriko egiaztatzaileek deitu nindutenean, horrelako birusak laborategi batetik etorri daitezkeela adierazi nuenean, orain da komunikabide nagusien berri [...]\nFiled in BERRIAK ANALISIAK\tby Martin Vrijland\t26 maiatzean 2020\t• 5 Comments\nAzken hilabeteetan, mundu erdia filmatu da koronavirus etsai ikusezinaren beldur sakonean. Gehienek ez dute ideiarik komunikabideek eta politikek, boterearen piramidearekin batera (aspalditik dagoena), gure munduaren pertzepzioa nola determinatzen duten. Ikusten dugun ia guztia eta, beraz, uste dugu […]\nFiled in BERRIAK ANALISIAK\tby Martin Vrijland\t25 maiatzean 2020\t• 19 Comments\nEz dut iPhonerik, beraz, ezin izan dut egiaztatu, baina Appleren webgunea argi dago. Zoritxarrez, gutxik irakurri dute baldintza eta baldintzak eguneratze edo aplikazio bat instalatu aurretik, baina besterik ez duzu jarraipenaren aplikazioa iOS 13.5 eguneratzean sartuta. Galdetzen badidazu, [...]\nHurrengo 33 minutuetan, "erabat konfiantza" dezakegun hautestontzi nazional handien atzean dagoen gizona begiratu. De Hondok aurkitu du zenbait azterketek erakusten dutela metro eta erdiko araua zentzugabekeria dela eta koronavirusak aireztapen eskasa denean hedatzen direla batez ere. Maurice jakina da [...]\nBisita guztiak: 2.644.185\nZonnetje op Iragarpena: AEBetako gerra zibila, kaosa Europan, NATOren haustura eta Turkiaren gorakada (ASSAM)\nMartin Vrijland op Iragarpena: AEBetako gerra zibila, kaosa Europan, NATOren haustura eta Turkiaren gorakada (ASSAM)\nPyotr op iPhone-ek covid-19 aplikazioa ezkutatzen du i-OS 13.5 azken eguneratzean\nRiffian op Femke Halsemak erakustaldirik gabeko baimen juridikoa eta taldeen eraketa eta 1,5 m-ko distantzia soziala itzulezinak dira


700 arbola landatuta Zuhaitz Egunean Eibarren - Deia\n700 arbola landatuta Zuhaitz Egunean Eibarren\ndeia.eus 15.04.2022 | 18:40\nEibarko Udalak jakinarazi duenez, aurtengo Zuhaitz Eguneko jardunaldietan 700 zuhaitz landatu dira herrian, hasieran aurreikusitakoak baino 200 gehiago. Zehazki, herritarrei irekitako ospakizun honetan ehun bat pertsonak parte hartu dute, eta ikastetxeei zuzendutako bi jardunaldiei 140 ikasle baino gehiago gehitu zitzaizkien.\nHerritar guztiei zuzendutako jardunaldian, martxoaren 20an, 350 arbola landatu ziren; martxoaren 24an, ikasleek 155 arbola landatu zituzten, eta 195 apirilaren 7an. Landatu ziren espezieak hauek izan ziren: haritzak, urkiak, arteak, gorostiak, majueloak, endrinoak, hurritzak, gereziondoak, astigarrak, basa-sagarrondoak eta udareondoak.\nPartaidetzari dagokionez, martxoaren 20an, hasieran asistentzia 60 pertsonara mugatuta zegoen, 130ek eman zuten izena, eta, azkenean, ehun bat eibartarrek parte hartu zuten. Gainera, antolaketa Gurutze Gorriarekin jarri zen harremanetan atzerritarren parte-hartzea errazteko eta 7 lagunek hartu zuten parte.\nIkastxeei dagokienez, lehen jardunaldia martxoaren 24an izan zen; egun horretan Mogel Isasi BHI, Urkizu, Amaña eta Arrateko Andra Mari ikastetxeetako 71 ikaslek hartu zuten parte. Apirilaren 7an, bigarren jardunaldian, Armeria Eskola, La Salle Azitain eta Eibar BHI Jardiñetako 72 ikaslek hartu zuten parte. Hala, Lehen Hezkuntzako 5. eta 6. kurtsoetako ikasleek, Bigarren Hezkuntzakoek, Batxilergokoek eta Lanbide Heziketakoek parte hartu zuten.\nZuhaitz guztiak Lindari izeneko lursailean, Urko mendiaren magalean, landatu ziren, Udalak zaintza-akordio baten bidez duen hektarea bateko partzelan. Toki horretan lehenago ere egin dituzte landaketak baso autoktonoa berreskuratzeko.\nIkastetxeentzako jardunaldietan hamaiketako bat banatu zen, fruta ekologikoa, hain zuzen; eta jardunaldi irekiaren kasuan ogitartekoak banatu ziren, Sosolako ogi eta gaztarekin.\nBestalde, parte hartu zuten ikastetxeetako irakasleei aldez aurretik bertako basoen garrantziari buruzko formazioa eman zitzaien, lursailari buruzko informazioa eta zuhaitzak landatzeko moduari buruzko argibide batzuk. Horretarako, lau gorosti landatu ziren Azitaingo industrialdean, Debegesa ondoko parkean. Hain zuzen, gorostiek ematen diote izena Gorosta bailarari, eta duela gutxi mugarri bat jarri zen bertan, horixe adieraziz.\nAurtengo Zuhaitz Eguna Udaleko Ingurumen Sailak antolatu du, Klub Deportiboko Mendi Taldearekin, Eibarko Baso Biziak elkartearekin eta Lurgaia Fundazioarekin batera. Horren harira, Jon Iraola alkateak, Zuhaitz Egunaren balantzea egitean, eskerrak eman dizkie entitate kolaboratzaileei, izan ere, haiei esker "aurtengo Zuhaitz Egunak erabateko arrakasta izan du".\nJon Iraolaren hitzetan, "horrelako ekimenek agerian uzten dute, beste behin ere, Udalaren inplikazioa ingurumenari buruzko kontzientziazio-lanean; beraz, gure hiriko basoen berreskurapena bultzatzeko Eibarren egiten diren ekimen guztiak antolatzen eta babesten jarraituko dugu, modu aktiboan eta dinamikoan ingurumen-kontzientzia sortuz".\nApirilaren 20an Donostiak gau astronomikoa ospatuko du Udaletxeko terrazan.\nBizkaiak garraio astunetarako bidesariak ezartzeko aurreproiektua onartu du.\nBizkaiak gazteentzako baliabide eta laguntzen gida kaleratu du.


Mugarik Gabeko Osasuna Munduko Turismo Sareak abian jarri zuen\nHasiera » Azken albisteak » Elkarteak Berriak » Mugarik Gabeko Osasuna Munduko Turismo Sareak abian jarri zuen\nAfrikako Turismo Patronatua • Airlines • Aireportuko • Elkarteak Berriak • Abiazio • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • Hawaii Azken Albisteak • Osasun albisteak • ostalaritza • Inbertsioak • LGBTQ • Topaketa Industriaren Albisteak • Topaketak • Berriak • Pertsonak • Prentsa Iragarkiak • berreraikitzen • Segurtasuna • Turismo • Turismo Eztabaida • Garraioa • Bidaiaren helmuga eguneratzea • Bidaia sekretuak • Travel Wire News • Joerak • Hainbat Albiste\nMunduko Turismo Sareak (WTB) berreraikitzeko bidaia eztabaida 2020ko martxoan hasi zen eta gaur egun bere jarduera maila berri batera eramaten ari da Mugarik Gabeko Osasuna abian jartzeko. Turismoa ez da itzuliko denak seguru egon arte.\nThe Munduko Turismo Sarea (WTN) ekimena hasi zuen Mugarik Gabeko Osasuna | Santé sans Frontiers\nInor ez da salbu denak seguru egon arte. Turismoa, negozio bidaiak eta MICE industria ez dira itzuliko denak seguru egon arte.\nTurismoa berriro martxan jartzeko gakoa gure arteko mundu osoko txertoa hartzeko aukera da.\nBatzuek esan dezakete COVID-19 alea osasun-agintariei edo barne eta atzerriko ministerioei dagokiena dela. eTurboNews lehenago txertoaren banaketa desorekatuaren berri eman zen.\nMunduko Turismo Sarea uste du mundu mailako bidaia eta turismo industriak oso eztabaidaren parte izan behar duela. COVID-19 bidaien industrian beste sektore batek bezala eragiten du.\nBidaiak munduko egungo edo etorkizuneko pandemiatik bereizteko modurik ez dagoenez, eta turismoa jendea biltzea denez, WTN-k aitortzen du bidaia eta turismo munduaren industria mundu osoko erabakiak hartzeko eta politika prozesuan parte hartzeko beharra dagoela. egungo COVID-19ari erantzutea eta etorkizuneko pandemiak egon beharko lirateke.\nMunduko estatu-gizonek eta Nobel saridunek aitortzen dute elkarri lotuta dagoen mundu batean, inor ez da salbu denak seguru egon arte.\nMundu modernoan, bidaien eta turismoaren industriak funtsezko papera betetzen du ikuspegi horretan. Horregatik, WTNren nazioarteko proiektua, "Mugarik Gabeko Osasuna / Santé sans Frontiers" txertoen estaldura unibertsala bilatzen du mundu osoko pertsona guztientzat.\nWTN ideiarekin bat dator "bidaiak eta turismoa" industriak nazioarteko ikuspegia onartzen duela txertoa erabateko sarbidea lortu ezin duten herrialde eta eskualdeetan.\nMundu osoko nazioarteko enpresa txiki eta ertainak ordezkatzen dituen WTN-k aitortzen du hauek direla pandemia eta bidaia itxiera batean izan ziren lehen negozioak.\nWTN-k konpromisoa hartzen du herrialdeen arteko lankidetza areagotzeko ez ezik, interesdunekin estuki lan eginez, turisten nazioarteko mugimendua ere erraztu nahi duela, bidaia muga murriztaileei aurre eginez eta elkar ulertzea eta elkarlana sustatuz.\nWTN-k bidaia eta turismo industriako beste erakunde eta ekimen batzuei ez ezik, GKEei, osasun arloko profesionalei, gobernuko buruei eta industria farmazeutikoari ere ematen die eskua.\nWTNren "Osasun Mugarik Gabea" ekimenak nazioarteko lankidetza handiagoa duen mundua bilatzen du, horrela jendeari bidaiatzeko giza eskubidea gauzatzeko mundu segurua eta osasuntsua ahalbidetuz.\nHelburu honetarako urrats bat txertaketa unibertsala da, horrela artaldeen immunitate globala sortuz.\nWTN-k guztiak bat egitera animatzen ditu mundu gizatiarragoa eta mundu osoko turismoaren industriak Lurreko mundu guztiak osasun eta oparotasun handiagoaren lehen loreak ikusten lagun dezakeen mundu bat bilatzen duen bitartean.\nWTNk turismo ministroak eta turismo agintarien buruak gonbidatuko ditu hilabete honetan birtualki biltzeko eta eztabaida garrantzitsu honetan parte hartzeko. Azken 24 orduetan, 10 herrialdetako ministroek dagoeneko baieztatu dute parte hartzea.\nGai honetan interesa duen edonork du parte hartzeko aukera.\nWTN prest dago adituak eta ekintzaileak entzuteko eta harrera egiteko.\nWTN beharrezkoa bada oihukatzeko prest dago.\nWTN prest dago lagun dezakeen eta lagundu dezakeen edozein gobernu, erakunde, entitate edo pertsonarekin lankidetzan aritzeko.\nWTN ez da erakunde politikoa.\n“COVID-19 eta turismoa lotuta daude eta denon negozioa. Lankidetza eta komunikazioa behar dira funtzionatzeko ", dio Juergen Steinmetzek, WTNko sortzaile eta presidenteak.\nEgin klik. Mugarik Gabeko Osasuna Informazio gehiagorako interes taldea.\nSartu Munduko Turismo Sarera, interes talde honen hasieratik izan zaitezen.\nJoan www.wtn.travel/register kide izateko eta "Mugarik Gabeko Osasuna" interes talde gisa egiaztatzeko.\nBisita www.wtn.travel www.rebuilding.travel Informazio gehiago nahi izanez gero.


Giro ederrean ospatu dira 500. urteurreneko ekitaldiak | Ordiziako Hitza\n2012/03/19\tAisia, Ekonomia, Gizartea, Kultura\tNork Ordiziako Hitza Giro bikainean ospatu ziren atzo Ordizian azokaren 500. urteurrenaren harira antolatutako ekitaldiak. Ordiziako Txistularien goizeresiak esnatu zuen herria, eta 11:00ak aldera D’elikatuzen elkartu ziren agintariak eta azokako baserritar eta saltzaileak. Eusko Jaurlaritzak Inagrosalute proiektua aurkeztu zuen, eta Kimetz elkarteak Gaur zortzi azokan emakume baserritarren omenez egindako dokumentala.\nLau paretetatik kalera atera zituzten ondorengo ekitaldiak. Txistulariak aurretik zituztela, azokako saltzaileak eta agintariak segizioan joan ziren Plaza Nagusira. Han egin zieten omenaldi-ekitaldia baserritarrei. Iñaki Murua bertsolari gabiriarrak bertsoa kantatu ondoren, saltzaile guztien izenak banan-banan esan, eta Muruaren bertsoa jasotzen zuen oroigarri bana eman zieten. Oholtzatik jaitsi eta eserlekuetan eseri ziren berriz, Beti-Argi musika bandaren kontzertua aditzera. Emanaldiaren bukaeran Ordiziako Martxa jo zuten upel eta danbor-jotzaileek. Batzuk poteatzera jo zuten bitartean, omenduak Beti-Alai pilotalekura joan ziren, han baitzuten bazkaria. 360 lagun elkartu ziren mahairen bueltan.\n500 plaza osatuta\nFrontoia gainezka zela, Emaneurre Realaren lagun arteko kideak 500 urte, 500 plaza baietz! erronka prestatzen hasi ziren plazako eskaileretan. Helburua argi zen: plazako perimetroaren 153 metroei 500 itzuli ematea, sei orduan 76,5 kilometro osatzeko. 14:30ak aldera hasi ziren aurreneko lagunak korrika, eta 20:15erako amaitu zen. Ehunka lagunek parte hartu zuten, eta uneren batean jende gehiegi ere aritu zen korrika, umeak batez ere. Azkeneko itzulia Pepita Arizmendi gazta saltzaileak egin zuen, haren bi alabak eta biloba batek lagunduta. Jendea korrika zebilen bitartean, Plaza Nagusian 4 eta 9 urte bitarteko umeentzat jolas bitxiak egon ziren, eta Beti Alai pilotalekuaren kanpoaldean, kirol kooperatiboak.\nKorrika erronka bukatzear zela itzali zituzten plaza eta haren inguruko argiak, orain 500 urte Ordizia erre zuen sutea gogoratzeko. Herritarrek lastargiak piztu zituzten, eta udaletxean proiektatu zuten bideo emanaldi xume batekin eman zioten amaiera egunari.\nEmaneurrek antolatutako ’500 urte, 500 plaza baietz!’ erronka, Plaza Nagusiari bueltaka. Irudian, Erramun Amundarain lekukoa eramaten.\nEmaneurrek antolatutako ’500 urte, 500 plaza baietz!’ erronka, Plaza Nagusiari bueltaka. 490. itzulia egin ondoren.\nBeti-Argi musika bandaren emanaldia\nAzokako saltzaile eta baserritarrei omenaldia egiteko bazkaria Beti-Alai pilotalekuan.\nEndika Igartzabal eta Gorka Maiz.\nBeti-Argi musika banda eta upel eta danbor jotzaileak ‘Ordiziako Martxa’ jotzen.\nBeti-Argi musika bandaren kontzertua\nIgor Eguren alkatea, ’500 urte, 500 plaza baietz!’ erronkan, plazari bueltaka.\nJon Azkue Eusko Jaurlaritza Nekazaritza sailburuordea, Martin Garitano Gipuzkoako Ahaldun Nagusia, eta Igor Eguren alkatea urteurreneko ekitaldia hasiera emateko agerraldian\nJolasak herriko plazan.\nIñaki Murua, bertso bat abesten.\nAzokako saltzaileei eta baserritarrei omenaldia, plazan\n’500 urte, 500 plaza’ erronka, ordiziarock-eko kidea.\nPepita Arizmendi gazta saltzaile ordiziarra, bi alaba eta bilobarekin, plazari 500. itzulia egin ondoren\n’500 urte, 500 plaza baietz! erronka. Irudian, ekitaldiaren amaiera, lastargiak piztuta eta argiak itzalita, orain 500 urteko sutea gogoratuz.\n’500 urte, 500 plaza baietz! erronka, Txindoki atletismo taldeko gaztetxoak.\nEtiketak: 500, azoka, baserritar, ekitaldiak, martxoak 18, omenaldia, ordizia, urte Logging In...\tProfile cancel


Maiatzean eta ekainean bisita historiko eta mendi ibilbide ugari aukeran Arrasate ezagutzeko — Arrasateko Udala\nUda sasoiaren atarian, Arrasateko Udalak maiatzean eta ekainean bisita historiko zein mendi ibilbidez osatutako turismo eskaintza eman du ezagutzera, herritarrei zein kanpotik herrira hurbiltzen direnei aukera eskainiz Arrasate sakon-sakonetik ezagutzeko\nHorri jarraikiz, ‘Arrasate, gertuko turismoa’ lelopean, hain zuzen 7 mendi ibilaldi, 3 ibilbide misto eta 4 bisita historiko prestatu ditu udalak ekainaren 19a bitarte. Horietako bi, asteburu honetan egingo direnak, maiatzaren 14an eta 15ean, ‘Geoturismoa Debagoienean’ urtero egiten diren bisita bereziak dira. Bailarako ondare geologikoaz baliatuz, herri guztietan antolatu dira irteerak.\nHelburua da herriko ondare historiko zein naturala balioan jartzea eta ezagutzera ematea, baina, aldi berean, herriko garapen ekonomikoari bultzada ematea. “Turismo eskaintza honen bitartez, herritarrei zein bisitariei hainbat plan eskaini gura diegu Arrasate ezagutu dezaten, hainbat eta hainbat aukera herrian bertan egiteko, alegia. Horren bitartez, gure asmoa edo nahia da tokian tokiko kontsumoa bultzatzea, hau da, herritarrek zein bisitariek Arrasaten kontsumitzea, besteak beste, herriko merkataritzaN, ostalaritzan eta ostatuetan. Eta horretarako guztirako, turismo eskaintza erakargarria osatu dugu”, azaldu du udalak.\nMaiatzaren 14an: Galarrako Koba (Geologia Debagoienean).\nMaiatzaren 15ean: Kobandi eta Lezetxiki. Ingurune karstikoa (Geologia Debagoienean).\nMaiatzaren 21ean: Vasco-Navarro bide berdea Etxezarretatik.\nMaiatzaren 22an: Monterron-San Kristobal-Meatzerreka.\nMaiatzaren 29an: Murugain mendiari bira egitea.\nEkainaren 4an: Arrasateko pertsonaia esanguratsuak.\nEkainaren 5ean: Arrasateko bira, ekialdea.\nEkainaren 11: Arrasateko armarriak.\nEkainaren 12an: Udalatxera igotzea Kanpanzartik.\nEkainaren 18an: San Balerio, Benakeruen Kofradia.\nEkainaren 19an: PR Gi 106 Arrasate - Arantzazu, Erromes bidea.\nIzen emateak, halaber, zabalik daude dagoeneko, eta interesdunek izena eman ahal izango dute BAZen, 943 25 20 00 telefonora deitu, turismo@arrasate.eus helbidearen bitartez, eta www.arrasate.eus/ezagutu webgunearen bitartez. Antolatutako ekintzetan izena emateko azken eguna izango da irteera aurreko egubakoitzean, 12:00ak arte.


Euskal Herriko patriarkatu neoliberalaren ezaugarri estrukturalak eta patriarkatu neoliberalak emakumeen eta gizonen ongizatean, boteretzean eta demokratizazioan dituen ondorioak erakusten ditu liburu honek; hiru dimentsio horiek eta haien ondorioak lehen aldiz modu bateratuan ikertuz.\nSinergiak eta beste\n"Ez da posible estrategia feminista bat politika feminista burutzeko botererik gabe"\nEmakumeon motxila betetzen jarraitzen dugu\nFeminismo liberala sustatzen duten politika elitista eta korporatiboei aurre egiteko, feminismo ezkertiar, antikapitalista, antiarrazista eta ekosozialistatik pentsatutako hamaika tesi eta proposamen dakartza saiakerak.\nEuskal Langile Andreak. Atzineko erregimenetik kapitalismora\nEuskal langile andreen ibilbide historikoa aztertzeari atea zabaldu dio liburu honek. Azterketa horretan, Euskal Herria askatze markoa eta euskal langile andreak askatze subjektua marraztu dira.\n2016ko sanferminetan gertatutako taldeko bortxaketa ezaguna aitzakiatzat hartuta, indarkeriaren poliedrikotasuna ulertzen laguntzen duen lana da.\nNou sobiranisme i feminismes. Identitat i democràcia al segle XXI\nA Nou sobiranisme i feminismes, una vintena d’autores i autors del món acadèmic i activista dels diferents països, reflexionen sobre les noves formulacions del sobiranisme i l’emergència de la darrera onada feminista en relació amb l’emancipació nacional.\n"Gure belaunaldiaren borroketariko bat bizipen politikoei lotuta egon da gehiago, eztabaida intelektualari baino"\nKontratu soziala libertateari buruzko fikzio politiko bat baino ez da; kontratu sexuala, berriz, menderakuntzari buruzko historia bat.\nDemokrazia esku pribatuetan jartzen denean, erabakiak hartzeko ahalmena eta ondasun kolektiboak pribatizatu egiten dira.\nIdoia Zengotitabengoa. Iratzar Fundazioko kidea


Euskal Herriko Slalom txapelketa Oskar Sanchezentzat - Bergara - Goiena.eus\nImanol Gallego 2017-04-30 11:22\nZortzi kirolari gerturatu ziren Bergarako frontoira gurpil-aulkian duten trebezia erakustera. Frogak hiru fase izan zituen, eta guztietan egindako deborak batu eta gero, Oskar Sanchez izan zen garaile nagusia. Aritz Bikuña bergararrak, 1A mailako domina eskuratzea lortu zuen. Zapatuko saioa, gainera, Espainiako txapelketarako puntuagarria izan zen.\nGoiz iritsi ziren Euskal Herriko Slalom txapelketako zortzi lehiakideak Bergarako pilotalekura. Euren aurrean, oztopoz beteriko zirkuitu bat. Hala dirudien arren, oztopoak ez dira zoriz aukeratzen, "zirkuituko ateek adibidez igogailu baten neurriak dituzte. Lehiaketa honetako probak bizitza errealean topa daitezkeen elementuetatik hartzen dira", dio Agustin Toledo antolatzaileak.\nPilotaleku osoa hartzen zuen zirkuitu bihurriak, ez zituen lehiakideak izutu, eta banan-banan, denek pasa zituzten oztopo guztiak. Zortzi lehiakideen artean neska bakarra aritu zen. Ane Asensiok, aita alboan zuela, maila altua erakutsi zuen. Oiartzungo Haurtzaro Atletismo Taldeko kirolariak hiru domina lortu zituen.\nHasieratik Oskar Sachezen maila agerikoa zen. Lehen zirkuitua ziztu bizian egin arren, irundarra ez zegoen guztiz pozik: "Zirkuituko kono bat botatzen dudan lehen aldia da" esan du. Hurrengo bi frogetan baina ez zuen hutsegiterik egin, eta azken slaloma irabazi ez arren, eguneko txapeldun nagusi izatea lortu zuen.\nAritz Bikuña sasoi onean\nLan ederra egin zuen Bikuñak herrikideen aurrean. Lehiatzen hasi aurretik "urduri" zegoela onartu arren, bergararrak nerbioak baretzen jakin, eta ohiko maila erakutsi zuen.\nFrontoira iritsi bezain pronto agerikoa zen zapatukoa ez zela beste lehiaketa bat, txapelketa honek zerbait berezia zuen. Bikuña ez da egunero herrikideen aurrean lehiatzen, eta dominaren bat herrian lagatzeko asmoarekin irten zen lehiatzera. Hasierako hutsegite txikien ostean, entrenatzaileen gomendioei esker, baretu zen Bikuña, eta azken frogan bikain aritu zen. Horri esker lortu zuen bere mailako lehena izatea.\nEkitaldiaren amaieran, gustura zeuden antolatzaileak. Era berean, kirolarien gertukoek ere estimatu zuten bertara gerturatu ziren ikusleen jarrera eta txaloak.\nImanol Gallego 2017 api 29 Bergara\nKirol Egokituko Euskal Federazioak Euskal Herriko Slalom Txapelketa antolatuko du Bergarako pilotalekuan. Frontoian jarri duten zirkuituan, gurpil-...